Буюк жумбок (памфлет-хикоя) - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nЖурнал Ҳаракат №2 (23) 2000. Адабиёт\nШамши Камар - Буюк жумбок (памфлет-хикоя)\nПрофессор Нодир Усмон тугри-сидаги шов-шувлар тинди. Не-не обрули газеталарда макталган буюк истеъдод сохиби пойтахтни ташлади - кетди. Аввалига у хакда хар хил миш-мишлар таркалди: гуё каттаконлар билан келишмаганмиш, гуё Раиснинг углига докторлик ишини ёзиб беришдан бош тортганмиш, гуё шурликка уй беришмаганмиш, аллакандай ётокхо-наларда яшайвериш жонига текканмиш...\nКейинчалик бу миш-мишлар хам тинди. Муроди бир парча нон булган, корин туйгач дунёсига тупурадиган оломон олимни эсдан чикарди-куйди.\nНодир Усмон кишлогига кайтган эди. Пойтахтда яшаб тилга тушган бутун туманни фахри булган зотни бу кун хеч ким йуклаб келмас, профессор эса заррачалик парво килмасди. Туман хокимининг хоким булишида хам озми-купми фойдаси теккан, "шу йигит халол" деб каттарок бир даврада гапирганди. Олим туфайли хоким булган "халол" энди "харом"га ботган, олимни танимасди. Ахир каттаконлар билан чикишмаган деган миш-мишни эшитгач, нега энди таниши керак?! Чунтагида чакаси йук, босган тупрогига хам арзимайдиган кимсасиз кимса учун ишдан кетсинми?!...\nБир замонлари шахарда ёток-хоналарда яшаб юрганида хар куни уч-турттаси бориб ётиб коладиган кишлок ахли хам олимнинг ортидан гап килишар, масхаралашар, "шахардан итдек хайдаб юборибдилар, сен бир дехконбаччага ким куйибди подшохлар билан олишишни?", "олим жаноблари мол бокяптиларми?!", "нодон академик, бузокли сигирни турт коп унга алмаштирибди?!"\nНодир Усмон узи ихтиро этган ва факат узи ишлата оладиган "Само кузгуси" деб аталган аппарат олдида хаёлга ботиб утирарди. Унинг хаёлида на подшолар, на хокимлар, на фукаро бор эди. У буюк бир жумбокка ечим изларди. Олим ахли оламдан аллкачонлар кулини ювган, у хакда гап кетганда факат бир гапни такрорларди: "ахли олим, булмас одам". У бегона нари турсин, оламда ягона деган хотини билан оламда ягона деган онасини келиштира олмади. Шу боис сочлари окарди. Онасининг гапи хотинига, хотинининг гапи онасига ёкмасди. Окибатда олимнинг кунгли хонавайрон буларди. "Одамзод кутуриб булган, кутурган жонзот улганда хам хавфлидир, улиги хам юкумли булади, ёкиб кулини кумиб ташламасанг, кутилмайсан", деб афсусланарди.\n"Само кузгуси" - бор йуги уртача катталикдаги телевизорчалик аппарат, куёш нурини узида туплайди. Туплаган нур кудрати билан ишлайверади. Инсон хаёлидан хам учкуррок идрок тезлиги билан бутун коинот манзараларини экранда намоён килади. Кизиги шундаки, бу манзараларни факат Нодир Усмоннинг кузлари куриши мумкин. Илмий марказда ишлай бошлаган пайтларида бу аппаратнинг илк нусхасини яратган эди. Ичикора хамкасбларидан бири угирлаб кетди, лекин фодалана олмади. Боиси, экранда нелар борлигига унинг кузлари утмасди. Лекин аппаратни угирлаганини тан олмади. кидирув идоралари ходимлари угрига якин йулай олмади. Отаси "юкорида" ишларди.\nНодир Усмон "Само кузгуси"ни кайтадан яратди. Буниси аввалгисидан пишикрок чикди. Фан номзоди, фан доктори унвонларини олди. Унинг ишларига бутун дунё олимлари кизика бошлади. Чунки, хатто космик кемалар учириб аниклаш кийин булган само сирларини "Само кузгуси" осонлик билан аниклади. Нодир Усмонни япон, инглиз олимлари уз академияларига таклиф килишди: рад этди. Чунки уз тупрогисиз яшай олмасди. Хатто уз тупрогининг пойтахтида яшаб туриб хам она кишлогини согинарди. колаверса, чет элликлар таклифлари ортида не мурод борлигини каердан билсин?! Нодир Усмон кайси сайёрада нималар борлигини осонлик билан урганар, лозим булса уз бармокларини санагандай санаб борарди. Инглизлар ойнинг фалон кисмида олтин бор, деб фараз килишди ва уша жойга кема учирмокка карор килишди. Нодир Усмон эса уша фалон жойда хеч кандай бойлик йуклигини, олтин, деб тахмин килинган нарса мутлако бошка жисм эканлигини айтди. Бирок, инглизлар узларини хак деб туриб олишди. Космик кема учди, Нодир Усмон хак булиб чикди. У билан бутун олам кизика бошлади. Олим улардан кутилиш йулини топди: "Шунчаки инглизларга карши айтган эдим, тасодифан хак булиб чикдим", деди. Шундан кейин бунака "ишлар"га аралашмади. Уз юрти эса у билан унчалик кизикмасди. Само нари турсин, ердаги муаммолари етарли эди. Олимнинг хамкасблари йул беришни исташмас, йул бериш нари турсин, уй хам беришмасди. Минг-минглаб угрилар, талончилар, нодон туралар куша-куша уйларини куша-куша хотинларига булиб беришган шахарда - пойтахтда дахо учун бошпана топилмасди. Сохта олимлар эса мармар кошоналарда яшашар, Нодир Усмонга чох казишарди. Бир пайтлар юкори доирадаги рахбарлардан бири Нодир Усмоннинг ишларига кизикиб колган, олимни инглизлар суроклай бошлаган замонларда, "уйи йук экан, уй берайлик", деб таклиф киритган эди, бирок бир сохта олим уша рахбарга уни ёмонлаб: "Сиз хакингизда фикри ёмон" деган, у хам таклифини кайта такрорламади, бир огиз гап билан хаммаси тамом булди. Аслида эса Нодир Усмон шундай рахбар бу дунёда борлигини хам билмасди. Бирок Нодир Усмоннинг шахарни ташлаб кетганига уй масаласигина сабаб булмади. Уни хеч ким хайдаб хам юбормади. Олим шундай бир холатга тушдики, "энди менинг шахарда колишим шарт эмас" деган хулосага келди. Балки у, шу разил кимсалар ичида юргандан кура кишлогимга кетганим хам ма'кул, деб уйлагандир.\nУ болалик чогларида шеъриятни севарди, хар бир шеърнинг таг маъноларини хис этарди. Кейинчалик хам уни бу шеърпарастлик тарк этмади, ёлгиз колган пайтларида, дунё гавголаридан чарчаганда, гамдан ёзилганда шеър укирди. Тушкунлик ажалдан хам ёмон. Ажал улдиради - куяди, хаммасидан... Хамма дардддан кутиласан. Тушкунлик эса аксинча гамингга гам, дардингга дард кушади. Тушкунлик баткогидан шеър куткаради. Олим булишида, олим булганда хам улкан олим булишида шеъриятнинг хиссаси бенихоя. Факат илм билан бу кадар юксакликка кутарила олмасди. Илм улкан идрок берган булса, ше'рият юксак хаёл берди. Юксак хаёл булмаганида "Само кузгуси"ни яратаолмасди.\nНодир Усмон "Само кузгуси"га тикилиб утирарди. Галати сайёра дуконидаги бир зотга кизикиб колганди. Мана ул зот яна бир дуконга кирди.\n- Кечирасиз, мабодо дуконингизда севмайдиган юрак топилмайдими?\n- Йук топилмайди. Севадиган юрак мана, тулиб ётибди.\n- Менга севмайдиган юрак керак. Севадигани хамма дуконда бор, уни бошимга ураманми.\n- Севадиганини олаверинг, булар чидамли, анча йиллар ишлаб беради.\n- Худонинг узи асрасин, севадиган юрак билан бир лахза яшагандан кура, улган яхши, тугма юрагим хам севмайдиган юрак, минг йилдан бери ишлаяпти. Янгисига алмаштирсам, дегандим. Афсуски, топилмаяпти.\nГалати харидор бошка дуконга йул олди, мана у уша жойда.\n- Кечирасиз, мабодо сизда севмайдиган юрак топилмайдими?\n- Йук, йук, мана ёзиб куйибмизку, "Севмайдиган юрак йук!", деб.\n- Битта топиб беринг, илтимос. Огзингизга сикканича сурасангиз хам топиб бераман.\n- Бу ер завод эмас, дукон, афуски, йук. Купдан буён йук.\n- Нега энди? Севмайдиган юрак ишлаб чикарадиган заводга ут тушганми? Бомба тушганми?\n- Хеч нарса тушгани йук, улгуришмаяпти. Хамманинг севмайдиган юрак билан яшагиси келади...\nШу пайт ховлида хотинининг шангиллагани эшитилди.\n- Эй, жувонмарг булгур, нега молларга карамайсан, отанг кутичасига тикилиб утираверса, сенлар уйнаб юраверсанг, очдан уламизку.\nНодир Усмоннинг кайфияти бузилди. Тирикчилик, бола-чака ташвиши хаммасини эзиб ташлади. Хайрият, моллар бор, йукса аллкачон очдан улишарди. Олим сигирларга похол бериш пайти утиб кетганини, хотини шунга жигибийрон булаётганини англаб молхонага кетди.\nАслини олганда, Нодир Усмондан бой ер юзида йук эди. Буни узи ва "Само кузгуси" билади, халос. Хамманинг бойлиги заминда булса, олимники осмонда. "Само кузгуси" оркали куплаб сайёраларни урганди, космик кемалар билан учиб аниклай олинмаган бойликлар конини у "Само кузгуси" туфайли аниклади, бирок бу хакда хеч кимга индамади. Олис сайёраларда шундок улкан олтин ёмбилар бор эдики, хар бири кичикрок кишлокнинг ерича келарди. Нодир Усмон хаммасини аниклаган, хатто бойликлар жойлашган жойларнинг харитасини тайёрлаган. Инглиз профессорлари олимнинг илк илмий ишлари билан танишгач, бу дахонинг идроки бекиёс эканини сезишган, унинг само бойликларини аниклай олишига шубхалари йук эди.\nБирок Нодир Усмон улар билан алока килишни эп курмади, узини узи: "Мен барибир кишлогимга кетаман, мол бокаман, дала хайдайман, илмий ишлар жонимга теккан, асабларим дош беролмайди", деб ишонтирган эди. Инглизлар аклли халк эмасми, "биз сизни кадрлаймиз, даволатамиз, бурда нон тополмай бу ёкларда юрасизми, хохлаган шахрингизда, хохлаган кишлогингизда шохона яшайверасиз”, деб аврамокчи булишди, олим кунмади. Инглизлар, хатто, биз томонларда яшасангиз, бир йилга бормай Нобель мукофотини оласиз, деб хам куришди. Нодир Усмон: "Менинг Нобелим - тугилган кишлогим" дегач улар умид узиб, кайтиб кетдилар. Олим хам кишлокка кайтди. У ёкка кетиб тайёр хаританинг атиги бир кисмини инглизларга ошкор килса, бир эмас, ун марта Нобелни оларди, уларнинг самога бориб келишлари бизнинг шахардан кишлокка боришдан осон. Кудратли мамлакатлари бор, лекин улар самодаги бойликларни олтин конларини аниклай олмайдилар. Нодир Усмонга бу кобилият Илохдан ато этилган эди. Лекин олим хеч качон инглизлар таклифини рад килгани учун афсусланган эмас.\nАлкисса, Нодир Усмон осмон бойликларининг ягона сохиби эди. Бу бойликларни уз халкининг авлодларига мерос килиб колдиради. Бу кун мамлакати бу бойликларни ташиш кудратига эга эмас. Аввалига бу сирни кимгадир ошкор этгиси келди. Лекин кимга? Олим дустларигами? Рахбар ходимларгами? Худо сакласин! «Устоз олимлар» хаммуаллиф булиш учун хужум бошлайдилар. Казо-казолардан сунг, юзинчими, бир юз биринчими уринда Нодир Усмонннинг номи кайд килинади. Гап бунда эмас, бунга чидаса булади. Бирок арзимаган шон-шухрат деб дунёга жар соладилар. Рахбар ходимларчи?! Улар уз юртининг бойликларини арзимаган долларларга сотиб турганда, осмон бойликларини сотмайдими?! Бирок кимгадир айтиш керак. Ахир, шундок улуг кашфиётни ичда саклашнинг узи буладими? Нодир Усмон чидади. Очиги хеч кимга ишонмади: бу сирни ишонса буладиган авлодларни кутиш керак, юксак тараккиётга эришиб, комил инсонлар булиб етишадиган ватан фидоийларини кутиш керак, бошка йул йук.\n...Нодир Усмон молларга похол бера бошлаган эди, кимдир чакириб колди, оркасига караса шоир дусти экан.\n- Э, ха, шурлик олим, мол бокяпман денг.\n- Ха, сизга ухшаб, шурлик шоир.\nШоир Дилхун Нодир Усмоннинг яккаю ягона дусти эди. Вакти вакти билан йуклаб келар, унча узок булмаган кишлокда яшар эди. Тугри сузлигидан дангал гапирганидан шоирни амалдорлар ёмон курар, на кишлокда ва на пойтахтда тинч куярдилар. Лекин шоир хам буш келмасди, айрим тураларнинг элга хиёнатини юртга ошкор килиб, каттаконларни тинчитмасди. Пойтахтдан Дилхунга уй бермадилар кишлокда узи куриб олган уйда хам яшашга куймасдилар. Аввало уни йукотиб юбормокчи булдилар. Турмадаги каллакесарларнинг бирига уни йукотиб берсанг ишингга ёрдам берамиз, пул хам берамиз, сих хам куймайди кабоб хам, турмадан кечаси чикариб юборамиз, улдирасан, кайтасан, из йуколади, дейишган. Шоирнинг бахтига бир иймонли зот унга хабар берган, тегишли жойларга зудлик билан билдиргач омон колган.\nКейинчалик муттахамлар бошка йулга утиб олдилар, кушниларни сотиб олиб шоирга карши куйдилар.\n- Кушниларингиз тинчидими?\n- Тинчишмаяпти. Бир кун утадиган йулимни тусадилар, бошка бир кун уйингни ёкиб юборамиз деб ховлимга бостириб келадилар. Мен айтдимки, "Хой нодонлар, Худо шоир киламан деган бандасининг аввал уйини ёкиб, кейин шоир килади, Худо ёккан уйни ёкаман, деб овора булманглар", лекин улар кани англашса...\nНодир Усмон кулди.\n- Шу гапнинг нимасига куласиз? Бундан хам зурроги бор. Бир кушним устимдан хокимга ариза ёзибди. Нима деб ёзибди, денг: "Коражар тумани хокимига фукаро Туракотийдан ариза. Сизга яхши ма'лумки, кушним шоир Дилхун давлат душмани, халк душмани. Сизга ухшаган давлат ва халк арбобларини сукади. Сиздек буюкларни суккач биз оддий фукарони тинч куярмиди? Шундай булишига карамай, у халигача шоир. Сиздан илтимос, уни шоирликдан олиб ташланг. Нима, ундан бошка шоир йукми? Унда бор диплом менда хам бор. Шоирликни узимга олиб берсангиз, эплайман. Качонгача давлат ва халк душмани шундок лавозимда ишлайди?! Сизга хурмат билан, фалончи...\n- Хоким роса кулгандир?\n- Кулиш каёкда, ариза тепасига: «Мафкуравий ишлар буйича муовинга! Аризада мухим масалалар кутарилган. Давлат ва халк душмани Дилхундан шоирликни олиш, садокатли кадрлардан бирини шоир килиб тайинлаш хакида фармойиш тайёрлансин. Р.Собиров».\n- Хуш, урнингизга кимни тайинлашди?\n- Муовини анча саводли экан, хокимга: "Шоирлик лавозим эмас, худо берган кисмат, уни бировдан олиб, бировга бериб булмайди", деб хокимни ишонтирмокчи булибди. У эса «Нималар деяпсан? Бу туманда Худонинг эмас, менинг айтганим булади. Хамма нарсани узим хал киламан, менга юкоридан ваколат беришган», дермиш.\nАриза хакидаги хангома хамма ёкка таркалди. Кушниларим хурсанд, мана, энди, Дилхундан шоирликни олишади, деб. Тушунганлар яйраб кулишади, тушунмаганлар эса...\nХокимдек диди "баланд"лардан бири хокимга бориб: "Раисликка куйдингиз, директорликка куйдингиз, хозир савдо бирлашмасига бошликман, рахмат, шоирликни хам кушиб берсангиз, иккаласини хам эплайман, халк раис бува деди, директор бува деди, шоир бува хам десин, сураганингизни берайин, менга хам бир хайкал куйсинлар. Нарзул Бобоийни биласиз, сиздан карз булиб колмайман, дебди.\n- Жахондаги жиноят Кодекслари-нинг барчаси мукаммал, - деди Нодир Усмон, - жахолатдек огир жиноят йук. Жохилдек дахшатли жиноятчи йук. Котил пичок билан ёки ук билан бировни бир карра улдиради, икки карра улдира олмайди. Жохил окилни хар куни жахолат билан минг карра улдиради. Жохил котилга нисбатан минг карра огиррок жазоланиши керак.\n- Демак, хаммани отишга тугри келади, - хазиллашди, Дилхун.\n- Айтгандек, камал нима булди?,- деди олим.\n- Камал давом этяпти. Якинда уч йиллигини байрам киламиз.\nШоирнинг уйига элтадиган йулларни кушнилари темир-терсак, янток-жангал билан тусиб ташлашган. Уз уйига кирибчикиши азоб эди.\n- Прокурорга, "Йулимни очиб беринг", десам, "Йул очиш менинг ишим эмас, миршабга бор", дейди. Миршабга борсам, бу менинг ишим эмас, оксоколга бор, дейди. Оксоколга борсам, бу ишга кучим етмайди, хокимга бор, дейди. Хокимга борсам, бу конунчиларнинг иши, прокурорга бор, дейди. Югур-югур яна бошкатдан бошланади. Камал давом этмокда. Ленинград камали хам бунчалик узок давом этмаган. Жахолат фашизмдан хам бешафкат. Фашизмни енгса булади, жахолатни енгиб булмас экан.\n- Ха, окил зотлар хамиша камалда яшашган. Жахолат билан камал килганлар, йукчилик билан камал килганлар, тухмат билан камал килганлар. Хасад билан камал килганлар. Дунё то абад шундок колади, чоги... Эх, шурлик шоир! - деди Нодир Усмон.\n- Эх, шурлик олим, - деди Дилхун.\nКулишдилар. Шоир дусти билан сухбатлашганда олим доим енгил тортарди. Икки хамдард гурунги билан дард бархам топмайди. Бирок инсон бироз булса-да, енгилллашади.\nДилхун кетгач олимнинг кунгли яна вайрон булди. Кузи очик одам учун яшаш кийин, дунёни англамаган жониворга яшаш осон, хеч качон эзилмайди. Кунгли чукмайди. Мана, кушниси, пахсадан уй куриб олди, бир умрлик муроди шу эди. Энди кунига бир марта ёвгон ичиб турса бас, бегам яшайверади. Бутун инсоният кирилиб кетмайдими, бутун олам вайрон булмайдими, осмон кулаб тушмайдими, бегам яшайверади. Факат пахса иморати куламаса, бас...\nНодир Усмон тушкун кайфиятда "Само кузгуси"нинг ёнига келди. Рухияти узгарди, олим коинотда заминга ухшаган узга Сайёра борлигини, унда одамлар яшашини, аллакачаонлар аниклаганди. Лекин бу хакда хеч кимга индамади. Икки саёра бир-биридан бехабар булгани яхши. Худо курсатмасин, Ердагилар хам севмайдиган юрак ясайдиган корхоналар курса, киёматдан баттар Замин янада тубанлашади.\nГалати саёрани олим "Севмайдиганлар саёраси" деб атади, уша галати харидорни яна кузата бошлади, у хамон дуконма-дукон юрарди:\n- Кечирасиз, сизда севмайдиган юракдан йукми?\n- Афсуски йук!\n- Бизгача етиб келмаяпти. Ололмаяпмиз, хар куни сизга ухшаган минглаб харидорлар сурайди. Хозирча имкони булмаяпти. Нима, юрагингиз бутунлай ишдан чикканми?\n- Йук, хали худога шукур ишлаяпти. Минг йилдан буён уриб турибди. Лекин янгиси булса яхши-да. Худо курсатмасин, бу юрак панд бериши мумкин.\n- Тушунаман, лекин иложим канча. Мана, севадигани тикилиб ётибди, олаколинг!\n- Худо асрасин, дунёдан туйганим йук. Севадиган юрак, айтишларига караганда, бутун вужудни ёкиб юбораркан. У билан бир зум хам яшай олмайман.\n- Хамма шундок дейди, хеч кимнинг улгиси келмайди. Факат шоирдан булак.\n- Ха, биттагина шоир!\n- Шоир хакида гапиринг, уни яхши танийсизми?\n- Яхши танийман. Хали уттизга хам кирмаган. Лекин адойи тамом булган. Соч-соколлари окарган. Мамлакатнинг энг ёш ва энг кари кишиси.\n- Нимасига тушунмайсиз, хамма сизу бизга ухшаб мингни уриб ун олти яшар йигитдек юрибди. Факат уша шоир уттизга хам кирмай чол булиб колган.\n- Ахмок экан.\n- Ахмок булмаса, биттагина севмайдиган юрак топиб, минг йиллаб яшаб, бошка шоирлардек саройларда айш-ишрат килиб юрмайдими. Айтишларича зур шеърлар ёзармиш.\n- Бошкаларичи, улар хам ёзаётгандир.\n- Ким айтади сизни минг йилдан буён яшаяпти, деб. Тугри, бошкалари хам ёзаяпти, лекин улар севмайдиган юрак билан яшаб "Севамиз юракдан", деб ёзадилар. У эса севадиган юрак билан яшаб таъсирли шеърлар битяпти. Сарой шоирларининг узлари узок яшайди, шеърлари улади, унинг эса узи улади шеъри яшайди.\n...Галати харидор хамон дуконма-дукон юрарди:\n- Менга севмайдиган юрак керак эди.\n- Бизда йук, булмайди хам.\n- Нега энди, эмиш, буни хамма билади. Нима сиз бошка Саёрадан келганмисиз. Узи саёрамизда биттагина севмайдиган юрак ишлаб чикарадиган корхона бор, у хам подшо ва сарой учун хизмат килади.\n- Бекор гап, подшомиз севадиган юрак билан яшайди. Ахир хар куни ойнаи жахондан чикиб: “Халким, юртим, сизларни севаман” деб нутк укийдику?!\n- Айгокчилар эшитмасин, хаммаси ёлгон.\n- Сизнинг сузингиз ёлгон, ахир касам ичганку: "Юртни, элни севаман", деб.\n- Гул экансиз, хеч кимни, хеч нимани севмайди, факат узини севади. Ахир севмайдиган юрак билан яшаганлар факат узларини севадилар. Подшомизнинг ёши икки мингдан ошди, нега улмайди?! Севадиган юрак билан яшаганлар киркка етмай улади.\n- Сиз айтгандек булганда хам, нахотки, бир катта корхонанинг барча махсулоти подшо ва амлдорлардан ортмаса?!\n- Ортмайди, кандок ортсин, юртда канча туман, канча кишлок бор, канча амалдор бор, уларнинг хаммасига севмайдиган юрак керак.\n- Хар бири биттадан олганда етиб ортиши керак-ку!?\n- Хар бири биттадан олмайди-да, камтида унтадан олади. Хаммаси севмайдиган юрак билан миллион йил яшагиси келади. Энг керакли махсулот, деб сарой ва сарой аёнлари омбор-омбор оладилар. Омборлар тулса хам кузлари туймайди. Ахир улар абадий яшамокчилар. Мабодо ортса хам сотувга чикарилмайди. Руйхат билан давлатнинг сокчилари, миршаблари, козиларига таркатилади.\nНодир Усмоннинг галати феъли бор эди, бир ишни битиргач у билан кайта кизикмасди. Янгисининг ечимини топишга киришар, то топмагунча тинчимасди. Не-не муаммларни хал этди. Не-не жумбокларни ечди. Неча-неча планеталарни аниклади. Хатто одамлар яшайдиган Сайёрани аниклаб уларнинг тилини урганди, лекин уларнинг Заминдагидан хам тубанрок эканлигини билгач, хеч кимга индамади. Агар икки Сайёрадагилар бир-бирларидан бохабар булсалар, сайёралар аро уруш бошланиши мумкин эди. Мабодо Заминдагилар енгиб, улардан севмайдиган юрак ясашни ургансалар борми, киргинбаротдан хам бадтарррок булади. Шундок хам мехрга ташна Заминда киёмат купади, Ер юзи жиннихонага айланади. Севмайдиган юрак урушдан хам хавфлирок.\n...Дунё Нодир Усмон билган-ларининг мингдан бирини хам билмайди. Олим хал килган муаммоларни ечамиз деб оламнинг не-не дахолари неча ун йиллар ечолмай кийналишини факат Худо билади. Бирок хал килган муаммолари Нодир Усмонни кизиктирмасди, кисматнинг жахли чикди шекилли, уни ечилмайдиган жумбокка дуч килди.\nКунлардан бир куни ярим тунда бостиринкираб уйгонди. Бир уйгондими, бас, кайтиб ухлолмасди. кайта ухлашга уринишлари зое кетар, кайфияти ёмонлашар, дунёдан туйиб кетарди. Шу боисдан уйгонгач, ё узи ёктирган шоирми, ёзувчининг китобини олар, ё "Само кузгуси"нинг каршисида ултирар, ишларини давом еттирарди. Уша тунда хам самони кузата бошлади. "Кузгу"да кандайдир гулзорлар, кийиклар, тойчоклар галаси, галати-галати манзаралар курина бошлади. Аввалига "кузгу" самони эмас, заминнинг кайсидир кисмини акс эттиря


2014 йилнинг январь-июнь ойларида саноат махсулоти ҳажми 741922,3 млн. сўм, ёки 2013 йилнинг январь-июнига нисбатан 145,9 фоизни ташкил этди.\nҲисобот даврида 476610,2 млн. сўмлик истеъмол товарлари ишлаб чиқарилиб, 2013 йилнинг январь-июнига нисбатан 194,4 фоизни ташкил этди. Жумладан, 150566,2 млн. сўмлик озиқ-овқат маҳсулотлари ва 302530,7 млн. сўмлик ноозиқ-овқат моллари (ўтган йилнинг шу даврига нисбатан мос равишда 101,4 фоиз ва 4,1 марта) ишлаб чиқарилди.\n2014 йил январь-июнь ойларида саноат тармоқлари бўйича саноат маҳсулоти ҳамда истеъмол товарлари ишлаб чиқарилиши қуйидагича ифодаланади:\nЁқилғи – энергетика саноати\nКимё ва нефт-кимё саноати\nКимёвий калава ва иплар, тн\n"Дамас тез тиббий ёрдам (AMBULANCE)" дона\n"Дамас аптечный (AMC)" дона\n1-навли пахта толаси-тн\n4-навли пахта толаси-тн\n5-навли пахта толаси-тн\nПахта уруги бошкалар-тн\nГилам ва гилам маҳсулотлари,\nБошка нон махсулотлари-тн\nУн-ёрма ва омухта ем саноати\nОмухта ем, тн


22 октябр 2021, Тошкент вақти: 12:18\nОзодликка қўнғироқ қилган шаҳрисабзлик Абдулла ака ўзбекистонлик фотосуратчи Умида Аҳмедовага нисбатан бўлаётган тазйиқлар ва таниқли футбол шарҳловчиси ва диний-маърифий дастурлар муаллифи Хайрулла Ҳамидовнинг ҳибсга олингани ҳақда ташвиш билдиради. "Наҳотки бу ҳақда президент Каримовга “Сиз нотўғри қилаяпсиз” дейдиган одам Ўзбекистонда топилмаса?" дейди у.\n- Умида Аҳмедова ва Хайрулла Ҳамидов тўғрисида менинг муносабатларим бор эди. Булар халқ учун¸ давлат учун керакли инсонлар. Булар давлат учун ҳам¸ президент учун ҳам яхши иш қилаëтган инсонлар. Умида Аҳмедованинг фотосуратлари¸ Хайрулла Ҳамидовнинг “Ўзбекларга нима бўляпти” каби шеърлари¸ ватанга президентга меҳридан дарак беради. Буларнинг яхши иш қилмоқчи бўлганидан далолат беради. Булар туҳматга учраяпти. Ўзим оддий ишчиман. 8-синфни 3 баҳолар билан зўрға тугатганман. Озодлик радиосини олдин раҳматли отам эшитар эдилар. Онам ҳозир 81 ëшда. Сизларга ўз фикрларини айтган эдилар. Ҳозирги бўлаëтган ишлар учун ўзимдан хафа бўлиб кетаман. Мен Ўзбекистон шароитида нопок инсон бўлсам¸ яхши яшар эдим демоқчиман. Яхши инсонларга кун йўқ Ўзбекистонда. Мана Умида Аҳмедова. Фотосуратни тўғри туширадику. Буни жаҳон билиб турибдику. Наҳотки Ўзбекистонда давлат раҳбарига “Э ўртоқ Каримов¸ бу ҳақиқатни кўрсатаяптику” дейдиган инсон йўқ? Шундан хсаф бўлиб кетаман¸ - дейди шаҳрисабзлик Абдулла ака.\n“Хайруллага нима бўлди?”\nРоссиянинг Калуга вилоятидан қўнғироқ қилган тингловчимиз Бахтиёр Москвада ўзбекистонлик фоҳишалар кўпайгани ҳақда аввал билдирилган маълумотлар бўрттирилгани ҳақда гапиради. Шунингдек, Бахтиёр Ўзбекистонда Ҳайрулла Ҳамидовнинг қамоққа олинишига ҳам муносабат билдирди.\nБахтиëр: Мен Россиянинг Калугасидаман. Совуқ¸ лекин ишлаб юрибмиз. Битта йигит чиқиб аëллар ҳақида гапирган эди. Биз қўшилмаймиз бу гапларга. Ҳалиги “Аëллар бузуқ ишларни қилиб юрибди” деб гапирган эдику. Бу ерда қирқдан зиëд хоразмликлар бор.\nОзодлик: Унақа ҳолатни сиз кўрмаганмисиз?\nБахтиëр: Унақа ҳолат бор. Унақа ҳолат Ўзбекистонда ҳам бор-ку. Бу ерда ҳам бор¸ лекин кам. У айтганчалик эмас. У жуда ҳам кўп айтиб юборди. Яна “Хайруллага нима бўлди?” деб сўрамоқчи эдим. У жуда яхши одам эди. Ҳамма дискларни эшитар эдик. У одамнинг унақа иш қилиши мумкин эмас. Биз бу ҳолатдан жуда ҳам афсусдамиз. Шунинг дискларини эшитиб ароқ ичиб¸ ўрис болаларга қўшилиб юрганлар намоз ўқишни бошлади. Шунга Хайрулла ҳақида хабар бериб турсангизлар.\nОзодлик: Сиз унинг қамалиши тўғрисида нима деб ўйлайсиз?\n- Биз ундай хаëлга умуман бормаймиз. У бундай ишни қилмайди. У қамашга арзийдиган одам эмас. Унинг берган маслаҳатларини¸ ҳадисларини эшитаяпмиз. Ўзимиз Хоразмнинг Ҳазорасп туманиданмиз. Юрибмиз шу ерларда хизмат қилиб¸ - дейди Бахтиëр.\n"Ўзбекистонда сиёсатга аралашиб бўлмайди"\nЎзбекистонлик яна бир тингловчи журналистларга кучаяётган тазйиқлар баробарида Тошкентда Совет аскарига қўйилган ҳайкалнинг олиб ташланиши юзасидан ҳам фикр билдиради.\n- Ўзбекистон хоҳлаган ишини хоҳлаган вақтда қилади. Уларга “Бу тўғри келмайди. У илгаридан бор. Уруш маҳалида ўзбек аскарлари ҳам бўлган. Ëшлар буни кўриб¸ тарихни эслаб туради” деб тушунтирмоқчи бўлсангиз¸ даров қамаб қўйишади. Ҳозир Ўзбекистонда умуман сиëсатга аралашиб бўлмаяпти. Ҳозир Ислом Каримов нима иш қилаëтган бўлса¸ “Отахон сиз тўғри иш қилаяпсзи” деб яшашга тўғри келаяпти холос. Нотўғри гап гапириб қўйсангиз ҳам қамаб қўйишади. Мана Умида опа. Шунча яхши ишларни олиоб борган бўлса ҳам “Ўзбекларни қоралаяпсан¸ ëмонлаяпсан” деб судга ишини берибди.\nҲалиги журналистни қаранг. Яхши сўзларни айтаяпти. Эл унинг гапини эшитаяпти¸ яхши йўлга кираяпти¸ буни бўлса олиб бориб қамаб қўйишаяпти. Ўзбекистоннинг ишига умуман аралашиб бўлмай қолди. Ўриснинг юртига келиб яшашга тўғри келаяпти. Ҳозир яшаяпмиз, Худога шукур. Яхшими, ëмонми жой берди¸ ойлигимизни бераяпти. Ҳозир Ўзбекистонда қамалмаган колхозчилар¸ чопони йиртиқ одамлар қолди, холос. Катталар¸ ақллилар¸ журналистлар қамалиб бўлгандан кейин президентимиз колхозчиларни қамашни бошлайди¸ - дейди навбатдаги суҳбатдошимиз.


Mening fikrim - Халқимиз учун муносиб шароит яратиш, ҳудудларнинг саноат салоҳиятини юксалтириш – асосий мақсадимиз\nХалқимиз учун муносиб шароит яратиш, ҳудудларнинг саноат салоҳиятини юксалтириш – асосий мақсадимиз\nЎзбекистон Республикаси Президенти Шавкат Мирзиёев жойларда ижтимоий-иқтисодий ислоҳотларнинг бориши, амалга оширилаётган бунёдкорлик ишлари ва йирик лойиҳалар билан танишиш, халқ билан мулоқот қилиш мақсадида 29 март куни Бухоро вилоятига ташриф буюрди.\nДавлатимиз раҳбари вилоятга аввалги ташрифи чоғида барча соҳаларни ривожлантириш бўйича кенг кўламли вазифаларни белгилаб берган эди. Ушбу топшириқлар ижроси юзасидан улкан ишлар амалга оширилди. Янги уй-жойлар, саноат корхоналари, ижтимоий объектлар бунёд этилди. Маҳаллийлаштириш даражаси ва экспорт ҳажми ошди. Транспорт ва сервис инфратузилмаси ривожланиб, сайёҳлар оқими кўпайди. Қишлоқ хўжалигида фойдаланилмаган имкониятлар ишга солинди.\nПрезидентимиз вилоятга бу галги ташрифини Абдухолиқ Ғиждувоний ёдгорлик мажмуасида амалга оширилаётган бунёдкорлик ишлари билан танишишдан бошлади.\nАбдухолиқ Ғиждувоний 1103 йили Ғиждувон шаҳрида таваллуд топган. Аллома ислом оламида машҳур тасаввуф намояндаси Юсуф Ҳамадонийдан таълим олган. Бухоро заминидан етишиб чиққан “Етти пир”нинг биринчиси ҳисобланган аллома мангу ором топган маскан бугунги кунда табаррук зиёратгоҳга айлантирилган.\nДавлатимиз раҳбари ўтган йили 16 февраль куни вилоятга ташрифи чоғида Абдухолиқ Ғиждувоний, Баҳоуддин Нақшбанд, Ориф Ревгарий, Али Ромитаний, Бобойи Самосий, Маҳмуд Фағнавий, Саййид Амир Кулол меъморий мажмуаларини ўз ичига олган “Етти пир” зиёратгоҳини замон талаблари даражасида реконструкция қилиш ва уларни боғловчи янги сайёҳлик йўналиши ташкил этиш бўйича кўрсатмалар берган эди.\nШунга мувофиқ, “Етти пир” зиёратгоҳларида кенг кўламли бунёдкорлик ишлари амалга оширилмоқда. Жумладан, Абдухолиқ Ғиждувоний мажмуасида янги масжид ва ёзги айвон, хазира ёдгорлиги ва зиёратгоҳ қошида меҳмонхона қурилмоқда, мажмуа атрофи ободонлаштирилмоқда.\nАбдухолиқ Ғиждувоний мақбараси зиёрат этилиб, Қуръон тиловат қилинди.\nПрезидентимиз мақбарада амалга оширилган қурилиш-таъмирлаш ишларини кўздан кечирди. Бу ерга имом-хатибларни жалб этиб, уларга алломаларимиз маънавий меросини чуқур ўргатиш, халқимизга етказиш бўйича топшириқлар берди.\nКитобда ўқиш бошқа, зиёрат қилиб, юракдан ўтказиб ўрганиш бошқа. Бу жой маърифат маркази бўлиши, одамлар ўзига илм олиб кетиши керак, деди Шавкат Мирзиёев.\nШу ерда “Етти пир” зиёратгоҳларида олиб борилаётган қурилиш-таъмирлаш ва ободонлаштириш ишлари ҳақида маълумот берилди. Мазкур мақбаралардаги бунёдкорлик ишлари улуғ алломаларимиз меросини жаҳонга кенг тарғиб этиш ва бу ерга келувчилар учун барча қулайлик яратиш мақсадида ягона концепция асосида олиб борилмоқда. Барча зиёратгоҳлар атрофи ўралиб, таҳоратхона, масжид, музей, меҳмонхона, чойхона, автомобиллар тўхташ жойлари, эсдалик буюмлар ва китоб савдо расталари барпо этилмоқда, ҳудуди тўлиқ ободонлаштирилмоқда.\nЭнг муҳими, Президентимиз ғояси асосида “Етти пир” мажмуаларини зиёрат қилиш битта йўналишдан бошланади. Яъни вилоятга ҳаво, темир йўл ва автомобиль транспортида келган сайёҳлар зиёратни Хожа Абдухолиқ Ғиждувоний ёдгорлик мажмуасидан бошлайди.\nДавлатимиз раҳбари бу масканларни обод қилиш билан бирга, «Етти пир» ҳақида китоб яратиш, уларнинг илмий меросини тарғиб этиш зарурлигини таъкидлади.\nБундай маънавий хазина бошқа ҳеч қаерда йўқ. Бу хазинани мукаммал ўрганиш, одамларга, ёшларга осон тилда етказиш керак. Мақсадимиз ёшларимиз ўзимизнинг алломаларга эргашсин, меросини билсин, улар билан фахрлансин, деди Президентимиз.\nМамлакатимизда маърифий исломни ривожлантириш, буюк алломалар мақбараларини обод қилишга қаратилаётган эътибор халқаро миқёсда тан олинмоқда. Хусусан, Ислом ҳамкорлик ташкилотининг Таълим, фан ва маданият масалалари бўйича ташкилоти – ISESCO томонидан Бухоро шаҳри 2020 йилда Ислом маданияти пойтахти деб эълон қилинди.\nПрезидентимиз бу санага юксак даражада тайёргарлик кўриш, унинг доирасидаги тадбирларни Абдухолиқ Ғиждувоний таваллудининг 915 йиллиги ва Баҳоуддин Нақшбанд таваллудининг 700 йиллиги билан ҳамоҳанг нишонлаш, халқаро илмий конференция ўтказиш бўйича кўрсатмалар берди.\nПрезидентимиз 2017 йили Бухоро вилоятига ташрифи чоғида Ғиждувон туманидаги собиқ ип-йигирув фабрикасининг бўш турган ишлаб чиқариш майдонларидан унумли фойдаланиш, Ғиждувон эркин иқтисодий зонасини ушбу ҳудудда жойлаштириш бўйича зарур кўрсатмалар берган эди.\n“Парвоз Ҳумо Равнақ Транс” масъулияти чекланган жамияти томонидан собиқ фабриканинг 9 гектардан зиёд майдонида қисқа муддатда йирик лойиҳа – ип-йигирув корхонаси ташкил этилди.\nУмумий қиймати 27 миллион АҚШ доллари бўлган фабрика учун Ипотека банк филиалидан ажратилган кредит эвазига Германия, Туркия, Швейцария, Япония ва Ҳиндистондан замонавий ускуналар харид қилинди. Масъулияти чекланган жамият ўз маблағи ҳисобидан бино ва иншоотларни қайта қуриб, реконструкция қилди.\nДавлатимиз раҳбари мазкур ип-йигирув ва тўқув корхонасини бориб кўрди.\nЖорий йил январда ишга туширилган корхона йилига 9400 тонна маҳсулот ишлаб чиқариш, 5 миллион долларлик экспорт қилиш қувватига эга. Халқаро андозаларга мос сифатли маҳсулот ички бозорга ва хорижий буюртмачиларга етказиб берилмоқда. Қарийб 33 миллиард сўмлик ип-калава сотилиб, 1,1 миллион долларлик маҳсулот Россия, Туркия, Польша ва Молдовага экспорт қилинди. Айни пайтда корхона Туркияда савдо уйи ташкил этиб, маҳсулот экспорти бўйича хорижий шериклар билан музокаралар олиб бормоқда.\nБу лойиҳанинг биринчи босқичи бўлиб, иккинчи босқичда ишлаб чиқариш қуввати янада кенгайтирилиши, экспорт йилига 51 миллион долларга, иш ўринлари 1 минг 250 тага етказилиши режалаштирилган.\nШавкат Мирзиёев корхонада ишлаб чиқариш жараёнини кўздан кечирди. Яқинда АҚШ Ўзбекистон пахтасини сотиб олишга тақиқни бекор қилганини, бу мамлакатимиз пахта етиштирувчиларининг Америка бозорига тўлақонли киришига, хорижий нуфузли компаниялар билан бизнес алоқаларни кенгайтиришига йўл очиб берганини таъкидлади.\nЭндиги навбат – пахтамизни чуқур қайта ишлаб, қўшимча қийматли маҳсулотлар экспортини янада ошириш чораларини кўришимиз зарур, деди Президентимиз.\nШу ерда Бухоро вилоятининг саноат салоҳиятини оширишга қаратилган лойиҳалар тақдимоти бўлиб ўтди.\nВилоятда 2019-2020 йилларда саноат соҳасида амалга ошириладиган йирик лойиҳалар, ижтимоий-иқтисодий ривожланиши паст туманлар салоҳиятини ошириш, тўқимачилик ва тикув-трикотаж, қурилиш материаллари, тиббий маҳсулотлар ишлаб чиқариш, юртимизнинг Хитой, Индонезия ва Исроилдаги элчихоналари билан инвестиция лойиҳаларини ҳаётга татбиқ этиш, инфратузилмани ривожлантириш масалалари муҳокама қилинди. Уларга мувофиқ, вилоятда пахта, мева-сабзавот, тери, жун ва кимё маҳсулотларини қайта ишлаш ҳажмини кўпайтириш, саноат салоҳиятини 3 баробар ошириш, тўғридан-тўғри хорижий инвестицияларни жалб этиш режалаштирилган.\nДавлатимиз раҳбари саноат маҳсулотлари ишлаб чиқаришни кенгайтириш, соҳага хорижий инвестицияларни жалб қилиш, янги иш ўринларини кўпайтириш юзасидан мутасаддиларга топшириқ берди.\nВобкент туманида 136 мингдан зиёд аҳоли истиқомат қилади. Туманда ўтган йили бир қатор кичик бизнес субъектлари иш бошлади. “Ekvatorial chodak group” корхонаси – шулардан бири.\nКорхонани ташкил этишда Миллий банкнинг 3 миллион доллар кредити ҳамда лойиҳа ташаббускорларининг 2 миллион доллар маблағи сарфланди.\nКорхонага Япония, Италия, Туркия ва Хитойдан турли операцияларни бажара оладиган ва ишни конвейер асосида ташкил этиш имконини берадиган 500 дан зиёд замонавий тикув машинаси ҳамда дастгоҳлар келтирилиб ўрнатилган. Йилига 1 миллион 500 минг донагача жинси шим ишлаб чиқариш имконияти мавжуд. Айни кунда корхонада 500 нафарга яқин хотин-қиз меҳнат қилмоқда. Ишчиларнинг самарали меҳнат қилиши учун барча шароит яратилган. Ошхона фаолияти ва олисдан қатнаб ишловчилар учун транспорт хизмати йўлга қўйилган.\nИшлаб чиқарилган маҳсулотлар таннархи кўп омилларга, жумладан, барча технологик жараён корхонанинг ўзида бажарилишига ҳам боғлиқ. Корхонада кийим-кечакни бўяш ва қайта ишлов бериш цехи ташкил этилган. Қолаверса, цехда вилоятдаги турдош корхоналарга шартнома асосида уларнинг маҳсулотларини бўяш ҳамда хизмат кўрсатиш ҳисобига қўшимча фойда олинади. Яқинда иш бошлаган пойабзал цехи Италиянинг замонавий ускуналари билан жиҳозланган. Йилига бозорга 600 минг жуфт маҳсулот етказиб беради. Лойиҳа қуввати тўла ўзлаштирилгач, ишчи-мутахассислар сони қарийб мингтага етади.\nДавлатимиз раҳбари ишлаб чиқариш жараёнини, маҳсулотлар сифатини кўздан кечирди, ишчилар билан мулоқот қилди. Иқтисодий соҳадаги барча чора-тадбирлардан мақсад халқимизни рози қилиш, аҳолини иш билан таъминлаш эканини таъкидлади.\nШу ерда келгусида корхона фаолиятини янада кенгайтириш, шунингдек, кичик бизнес ва тадбиркорликни ривожлантириш лойиҳалари ҳақида маълумот берилди.\nПрезидентимиз Бухоро туманидаги “Бухоро-агро” эркин иқтисодий зонасида амалга оширилаётган ишлар билан танишди.\nДавлатимиз раҳбарининг 2018 йил 10 июлдаги қарорига мувофиқ вилоятнинг бешта туманида «Бухоро-агро» эркин иқтисодий зонаси ташкил этилган. Уларда гидропоник иссиқхоналар барпо этиш орқали экспортбоп қишлоқ хўжалиги маҳсулотлари етиштириш, янги иш ўринлари яратиш ҳамда аҳоли даромадларини ошириш мўлжалланган.\nЭркин иқтисодий зона учун 3 минг гектар ер ажратилган. Жорий йилда 598 гектар ерда 98 та лойиҳа амалга оширилади. Улар доирасида энергия тежамкор иссиқхоналар ташкил этилиб, маҳсулотларни сақлаш ва қадоқлаш учун экологик тоза қутилар ишлаб чиқариш йўлга қўйилади, 4 минг 300 дан ортиқ иш ўрни яратилади. Қўшни давлатларга 64 миллион долларлик маҳсулот экспорт қилинади.\nШу ернинг ўзида “Agro Trade” мева-сабзавотчилик кластерини ташкил этиш, “Бухоро Варнет” хорижий корхонаси, “Banoaz Textil”, “Rus Trade” масъулияти чекланган жамиятлари томонидан иссиқхона барпо этиш лойиҳалари тақдимотлари ҳам ўтказилди. Хусусан, “Бухоро Варнет” хорижий корхонаси томонидан 115 гектар майдонда замонавий иссиқхона қуриш режалаштирилган. Бир гектар ерда 300 тоннадан 560 тоннагача помидор етиштирилади, 2 мингга яқин иш ўрни яратилади. Жорий йилда 30 гектарлик иссиқхоналар қуриш кўзда тутилган. Бу борадаги ишлар бошлаб юборилган. Туркиядан ускуналар келтирилмоқда. Корхона 2019-2021 йилларда босқичма-босқич ишга туширилади.\nТадбиркорлар – Ўзбекистоннинг таянчи. Ҳаракат қилган барака топади. Тадбиркорлик ривожланса, кўплаб одам ишли бўлади, даромад олади, деди Президентимиз.\nДавлатимиз раҳбари Бухоро вилоятида ўзлаштирилмаган ерлар кўплиги, хориж тажрибаси ва технологияси асосида улардан фойдаланиб, бозорбоп маҳсулотлар етиштиришни йўлга қўйиш кераклигини таъкидлади. Мутасаддилар ва хорижлик инвесторлар билан суҳбатлашиб, зарур кўрсатма ва тавсиялар берди.\nШавкат Мирзиёев Ромитан туманидаги “BCT Cluster” хорижий корхонаси фаолияти билан танишди.\nҚишлоқ хўжалигида кластер тизимини ривожлантириш борасидаги ишлар доирасида мазкур корхона учун 8 минг гектар ер ажратилган эди. 3 мингдан зиёд киши иш билан таъминланиб, пахта етиштириш ва уни қайта ишлаш йўлга қўйилди. Биргина 2018 йилда 20 минг тоннадан зиёд хомашё етиштирилиб, уни қайта ишлаш натижасида 61,5 миллион долларлик даромад олинди.\nЭътиборлиси, корхонага дастлаб қарийб 75 миллион доллар инвестиция йўналтирилган эди. Яъни сарфланган маблағ бир йилдаёқ ўзини деярли оқлади.\nЯна бир жиҳати: шунча пахта тола сифатида сотилганда 11,5 миллион доллар бўларди. Қайта ишлаб, тайёр маҳсулот сифатида сотилганда 50 миллион ёки 6 баробар кўп қўшимча қиймат яратилган.\nМана, кластер қандай бўлиши керак. Тадбиркорда манфаатдорлик туйғуси, янгича дунёқараш бўлса, албатта, натижага эришади. Иқтисодиёт ишласа, ижтимоий соҳаларниям «тортади». Кластер элга манфаат келтиради, одамларни иш билан, даромад билан таъминлайди. Энг катта мақсадимиз ҳам шу, деди Шавкат Мирзиёев.\nУмуман, кластер пахта хомашёси етиштириш, уни қайта ишлаб, тайёр маҳсулотларгача бўлган 8 та лойиҳани ўз ичига олади. Ип-калава ва мато ишлаб чиқариш, уларни бўяш, тайёр кийим тикиш фабрикалари қурилиши давом этмоқда. Шунингдек, ёғ-мой заводи, чорвачилик комплекси ва озуқа ишлаб чиқариш корхонаси ташкил этиш режалаштирилган.\nШу ерда Бухоро вилоятида пиллачилик, қоракўлчилик, балиқчилик ва томорқачиликни ривожлантириш, озиқ-овқат маҳсулотлари етиштириш, замонавий узумчилик, лимончилик кластерлари ташкил этиш, суғориш тармоқларини реконструкция қилиш, фермер хўжаликларини ёқилғи ва минерал ўғитлар билан таъминлаш тизимини такомиллаштиришга оид ишлар ҳақида маълумот берилди.\nХусусан, Қоровулбозор туманида аҳоли томорқасидан самарали фойдаланишнинг намунали тизимини яратиш лойиҳасига алоҳида эътибор қаратилди. “Қоровулбозор томорқа хизмати” МЧЖ томонидан лойиҳа доирасида 3 мингдан ортиқ хонадонда мевали боғ ташкил этиш, ихчам иссиқхоналар қуриш кўзда тутилган. Бундан ташқари, 2 минг 500 дан ортиқ хонадонга қуён, парранда, наслли қорамол етказиб берилади.\nДавлатимиз раҳбари томорқадан самарали фойдаланишга оид режаларга алоҳида эътибор қаратиб, аҳолига амалий кўмак бериш зарурлигини, бу озиқ-овқат маҳсулотлари мўл-кўллиги ва арзонлиги, бозорларда нарх-наво барқарор бўлишида муҳим аҳамият касб этишини қайд этди.\nПрезидент Шавкат Мирзиёевнинг Бухоро вилоятига ташрифи давом этмоқда.\nМатназар Элмуродов, Зиёдулла Жонибеков, Умар Асроров, ЎзА махсус мухбирлари\n| 2123 30.03.2019


АҚШ Давлат департаменти Украинага қурол сотиш қарорини тасдиқлади\n25 март 2019, Тошкент вақти: 01:13\nАҚШ Давлат департаменти Украинага Javelin русумидаги танкка қарши ракетлар ва ускуналарни сотиш тўғрисидаги қарорни тасдиқлади. АҚШ ҳарбий раҳбариятига кўра, Украинага сотиладиган қуролнинг умумий миқдори 47 миллион долларни ташкил қилади.\nПентагонга кўра, Javelin тизими Украина мудофаа салоҳиятини кучайтиради, аммо минтақадаги базавий ҳарбий потенциални ўзгартира олмайди.\nУкраина президенти Петро Порошенко Киевда 28 февраль куни ўтган матбуот анжуманида Қўшма Штатлар ваъда қилган қуролларнинг биринчи партияси яқин кунларда мамлакатга етиб келишини билдириб:\n-Бизга бериладиган қуроллар турлича бўлади. Улар орасида снайперларга қарши комплекслар ҳам бор. Чунки Украина шарқида Россия снайперлари томонидан кўплаб украин аскарлари отиб ўлдирилган, - деб айтган эди.\nАҚШ маъмурияти Украинага одам ҳаётига таҳдид солмайдиган қуроллар, жумладан, танкка қарши Javelin ракеталарини бериш тўғрисида ўтган йилнинг декабрида ташаббус кўтарган эди. Россия бунга норозилик билдирган.


Йўл ҳаракати хавфсизлиги бош бошқармаси йўл ҳаракати иштирокчиларини огоҳликка чақиради. » Новости Узбекистана сегодня: nuz.uz\nНовости Узбекистана → ЖАМОАТЧИЛИК → Йўл ҳаракати хавфсизлиги бош бошқармаси йўл ҳаракати иштирокчиларини огоҳликка чақиради.\n25-11-2019 14:26 0 345 Рейтинг1 Чоп этиш\nЙўл ҳаракати хавфсизлиги бош бошқармаси йўл ҳаракати иштирокчиларини огоҳликка чақиради.\n“Ҳурматли йўл ҳаракати иштирокчилари! Бошланган ҳафта давомида республикамиз ҳудудида об-ҳавонинг кескин ўзгариши, қор ёғиши ва автомобиль йўлларида музламалар ҳосил бўлиши, ҳаво ҳароратининг кескин совуб кетиши кутилмоқда. Бу эса йўл ҳаракати қатнашчилари учун бир қатор ноқулайликларни келтириб чиқариши, йўл-транспорт ҳодисалари содир этилишига сабаб бўлиши мумкин.\nДовон йўлларидан ҳаракатланаётган ҳайдовчилардан янада ҳушёрроқ бўлишни, довонга чиқишда етарлича миқдорда ёнилғи заҳирасига эга бўлишни, иситиш тизими, ойна тозалагичлари носоз бўлган, яроқсиз шиналар ўрнатилган транспорт воситаларидан фойдаланмасликларини сўраймиз”.


Хоразмлик видеоблоггер: Одамлар камерадан қўрқиб қолган...\nСанкт-Петербургдан она шаҳри Урганчга ўтган ҳафта таътилга борган блоггер Shuhdil Хоразм вилоятидан ҳар куни жонли видеоблог тайёрлаб, қисқа вақт ичида ўн минглаб Интернет фойдаланувчиси назарига тушди. Блоггернинг Урганчдаги машина бозорию сартарошхоналаридан тайёрлаган видеоблогларини ҳар куни 50 мингдан зиёд одам томоша қилмоқда.\n- Бунақа қизиқиш бўлишини кутмагандим, - дейди блоггер Озодлик билан суҳбатда.\nShuhdil (асл исми Шуҳрат) Хоразмда қаерга бормасин¸ видеокамераси ёниқлигини айтади.\nБлоггер юзерлар илтимосига кўра Урганч марказидан оқиб ўтувчи Шовот канали тубига сувдан ҳимояланган видеокамераси билан шўнғиди.\nБундай саргузаштнамо видеоматериалларни тайëрлаш¸ Шуҳратнинг эътирофича¸ Ўзбекистонда осон иш эмас:\n- Бу ерда одамлар видеокамерадан қўрқар экан, кўпчилик ўзини объективдан четга олади. Чунки яшiринча видеога олиб, одамларни ҳар хир қилиқларини қўйиб юборишлар бўлар экан-да. Шундан одамлар қўрқиб қолган. Лекин мен одамларга тушунтириб, ният яхши эканлигини айтиб, уларниng руxсати билан видеоларни олaяпман, тушунадиганлар ҳам бўлaяпти, - дейди Шуҳрат.\nЎзбекистонда ёшларнинг ижтимоий тармоқлардаги фаоллиги ортиши баробарида турли мавзудаги интернет блоглар ҳам кўпаймоқда:\n- Менинг видеоблогларимга чет элда яшайдиган ҳамюртларимиз қизиқиш билдиришаяпти. Youtube аналитикдан текширсам мени кўраётганларнинг 92 фоизи Россиядан, қолгани Европа, Америка. Ўзим Санкт-Петербургда ишлайман. Ўзим ҳам хорижда экан¸ ватаним Ўзбекистондан олинган энг сўнгги видеоларни интернетда томоша қилишни яхши кўрар эдим. Шундан келиб чиқиб, ҳозир қаерга борсам видеога олиб, видеоблог тарзида интернетга жойлаяпман. Бу ерда юриб¸ қизиқарли ҳодисаларни кўрсатмоқчиман, - дейди Шуҳрат.\nУрганчлик блоггер Shuhdil билан тўлиқ суҳбатни бу ерда тингланг.\nХоразмлик блоггер Shuhdil билан суҳбат\nЎзбекистон блогосферасида сўнгги йилларда видеоблогерлик билан шуғулланувчилар кўпайди.\nЎзбек тилидаги видеоблогглар ичида ўзбек миллий таомлари, мода, шунингдек футболга таалуқли блоггерлар машҳур, дейди ўзбекистонлик янги медиа соҳаси мутахассиси Равшан Ҳакимов.\n-Youtube порталига кирсангиз¸ ўзбек тилида мунтазам видеоблоглар берадиган ўнлаб блоггерлар бор. Булар¸ асосан¸ ўзбек тамолари ҳақида ёки футбол. Сўнгги пайтларда футбол бўйича видеоблоггерлар кўпайди, - дейди Ҳакимов.\nЛекин, Ҳакимовга кўра, эркин фикрли видеоблоггерлар Ўзбекистон ичида йўқ:\n- Дейлик, битта-яримтаси Ўзбекистонда блог очиб¸ бу блогда Ўзбекистон ҳақида ëки Ўзбекистондаги органлар ҳақида бирон танқидий мақола чиқса ва бу блог кўпдан бери бор бўлса-да¸ бир-икки куннинг ичида дарров ëпилади. Агар у энди чиққан блог бўлса¸ бир-икки ҳафтада ëпилади. Энди менимча бунинг цензураси билан шуғулланадиган одамлар бўлса керак, - дейди ўзбекистонлик мутахассис.


Ўзбек узуми Россия чегарасидан қайтарилди\n27.08.2019 16:20 0 3863\nРоссиянинг Қозоғистонга чегарадош Челябинск вилояти ҳудудига 17,2 тонна ўзбек узуми киритилмади. «REGNUM» Россельхознадзорнинг Челябинск вилояти бошқармаси матбуот хизматига асосланиб тарқатган хабарда бу юк Екатеринбургга олиб кетилаётгани айтилади.\nТовар 25 август куни Челябинск — Кустанай трассасида тўхтатилган. Текшириб аниқланишича, узум Ўзбекистондан Туркистон вилояти орқали олиб келинаётган бўлган. Бироқ қадоқларда ишлаб чиқарувчи мамлакат ҳақида маркировка бўлмаган.\nЖаримага тортилган юк ташувчи машинаси рулини яна Қозоғистон томонга буришга мажбур бўлган.\nЎзбекистон Россия узум


НОМУС - 29 Декабря 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nСуббота, 25.01.2020, 03:12\nГлавная » 2019 » Декабрь » 29 » НОМУС\nМастура кузни ўзгача интиқлик билан кутарди. Гўё, бу сафаргиси уни бутун умрлик виждон азобидан қутултирадигандек, шу билан гуноҳларидан фориғ бўладигандек. Илоҳий тартиб бузилмасди: қиш ортидан баҳор, ёз кетидан куз келарди; бироқ, у нажот фаслига етолмасди. Барглар сарғаяр, хазонрезги устида совуқ, намчил шамол ўйнар, ёмғирлар ўз қўшиғини куйларди-ю ёлғизгина у, қирқдан ҳатлаб, элликка юзланган, сочининг қорасидан оқи кўп Мастура кузнинг келганини ҳис қилолмасди. Елвизак шамол қишнинг бўм-бўш кўчаларидек кўнглини-да шип-шийдам қилишга беҳуда уринаётгандек кўринаверарди.\nБу йилги куз ҳам шундай бошланди. Сунбула яримламай, мезон эшик қоқмай ҳақиқий куз келди-қўйди. Буни у оёқ-қўли увушидан, тез-тез ҳолсизланишидан сезди.\nУни ёши ўтаётгани, аҳволи кундан-кунга оғирлашаётгани ҳеч қизиқтирмасди. Фақат, кузга етиб олиш, Худо айтишга имкон берса, виждон азобидан қутулиш эди. Шу орзу-хаёлларда кун санарди, яшарди.\nАна шундай куз кунларидан бирида, тушкун ва дилгир аҳвода кўчага чиқди, ишга – мактабга бориши керак эди. Эшикни қулфлаб, йўлга чиққан ҳам эдики, ундан ўн-ўн беш қадамлар олдинда кетаётган кишига кўзи тушди-ю юраги қалқиб кетгандек бўлди. Қудратингдан! Қадам ташлаши, чап елкасини хийла пастроқ тутиши, бошини бироз солинтириши ҳам ўша-ўша! Кептику!\nУ юриш-юрмаслигини, чақириш-чақирмаслигини билмай қолди. Қанча вақт туриб қолганини билмади. Аста кетиб бораётган кишининг ортидан журъатсиз бир-икки қадам ташлади. Оёқ товушларини эшитиб қолишидан чўчиб, бирдан уйи томон ўгирилди – таниб қолмасин, нима дейман?! Қулоқлари остида таниш, қувноқ овозлар эшитилиб кетди:\n"Зафар "бешчи!” Зафар физикадан ҳам зўр! Зафар алгебрадан ҳам зўр!..”\nБеихтиёр кўзларига ёш келди, бўғзига нимадир тиқилди. Ич-ичидан ҳайқириқ келгандек бўлди.\n"Биламан! Биламан! Биламан!”\nЛекин буни ўн тўрт-ўн бешлардаги, юзларига сепкил тошган, бурни пучуқроқ, майда ўрилган сочлари устидан чамандагул дўппи кийган Мастура тан олишни истамасди. Шундай деганларни ёмон кўрарди. Зафардан нафратланарди… У бўлмаса синфдаги энг аълочи ўқувчи бўларди, ҳамма ўқитувчилар уни мақтарди, деворий газетада фақат унинг сурати бўларди.\n"Зафарнинг дадаси физика-математика ўқитувчиси бўлмаганда у беш олмасди!” – дерди чамандагул дўппили Мастура, майда ўрилган сочини ўйнаб.\n"Ҳеч ундай эмас, Зафарнинг ўзи жуда каллали бола, бўлмаса вилоят олимпиадасида биринчи ўринни олармиди!” – дерди оқ сочларини рўмоли билан яширишга уринаётган Мастура.\n…У анчагача кўчада туриб қолди. Ўтган-кетган қўшниларнинг саломини ҳам жавобсиз қолдирди.\n"Ота-онасини қабрини зиёрат қилишга кетяпти. Ортидан борсамми?”\nЛекин бундай қилолмасди. Журъати етмасди, юзи чидамасди.\n"Балки бу охирги марта келишидир, кейин келмасачи?”\nЯна ўша кишининг ортидан юрди. Ишга кечикаётгани, директорнинг тўнғиллаши ҳам эсига келмасди. Фикри-ёди фақат биргина сўзни айтишда эди.\nХаёллари уни ўттиз йил олдинга, гавжум синфга улоқтирди. Салкам қирқ ўқувчили синфхона, танаффусдаги ғала-ғовур, чамандагул дўппи кийган, сепкилюз ва сочлари майда ўрилган, нимадандир норози Мастура… У ўтирадиган парта ўқитувчининг столи билан тўқнашган эди. Кейинги дарс физика. Ўлгудек ёмон кўрган фани. Ҳеч нарсага тушунмайди, формулалар, аллақандай тенгламалар келганда мияси ишламай қоларди. Шундай фанни одамлар қандай ўзлаштиришига таажжубланарди ҳам. Агар физика бўлмаганида мактабнинг энг олди ўқувчиси бўларди…\nЭшик очилиб ўйлари тўзғиди, норозиланиб жойига ўтирди.\nФизика ўқитувчиси – Зафарнинг отасини ҳамма Бойдуллаев домла деб танир, доим бир ҳил – эски, лекин тоза кулранг костюм-шимини кияр, қўлтиғида икки-уч дарслик, қалин умумий дафтар бўлар, синфга кирганида аввал салом бериб, сўнг жойига ўтирарди. Бу сафар ҳам одатига хилоф қилмади. Ўтиргач, синф журналини очиб йўқлама қилди ва уй вазифасини кимлар қилмаганига қизиқди. Шундоқ қаршисида ўтирган Мастура айбдордек қўлини кўтарди. Ёлғиз ўзи эди, уй вазифасини бажармаган.\n–Қизим, нега бундай қиласан? Ҳар доим уй вазифасини қилмай келасан. Ҳеч бўлмаса, физика ҳурмати, бирор дугонангдан кўчириб кел, барака топгур! Икки қўйишга кўзим қўймайди, шундай аълочи қиз. Яхши баҳо қўйсам, буниям ҳисоби бор, жавоби бор, қизим…\nМастура бу гапларга зўрға чидарди. Синфдаги энг аълочи қиз бошқалардан кўчирадими? Ҳеч қачон! Кўчиртирганлар нима деб ўйлайди? Биз билан бир ҳил эканку, демайдими?\n–Ўтир қизим, бошқа бунақа қилма, уят бўлади. Бу сафар "нуқта” қўйиб турамиз…\nАввалига Мастура хижолатдан дув қизарди, сўнг хижолатпазлик ўрнини нафрат ва алам эгаллади-ю юзидан қон қочди, гезарди. Ўн олти ёшли қизнинг сония ичида турлик қиёфага кириши тўпори ғуруридан гувоҳлик бергандек эди.\n"Уят сенга бўлади!” – фавқулодда ўй ўтди унинг кўнглидан.\nШу куни у уйга қандай етиб борганини билмади. Онасининг қулоғига нималардир, деб шипшиди. Ўзини уялганга солди, кўзларини ерга тикди. Ҳам ғазабдан, ҳам номусдан ёнган онаси эшитганларини тафтиш қилмай дарров эри ва яқинда ҳарбий хизматдан келган ўғлига етказди.\n"Нима эмиш, анави қариб қуюлмаган Бойдуллаев домла қизингизга қичиқ қипти! Усталининг тагидан оёғини узатиб қизингизнинг оёғига теккизганмиш! Қизимни энди эр олмайди, войдод!..”\nАлангага мой сепишнинг ҳеч кераги йўқ эди. Ўртада энди ор-номус масаласи турарди. Ота-боболари қўрбоши ўтганлар, сўзини бермаганлар учун бу ичга ютиб кетадиган нарса эмасди. Мастуранинг отаси ва акаси ўша куниёқ Бойдуллаев домланинг уйига бостириб киришган, сўроқ-саволсиз уни дўппослашган, оиласи, болалари кўз ўнгида ҳақоратлашганди.\nСинфдош қизга тегажоқлик қилган отасининг дўппосланишини Зафар жимгина кузатиб турарди. Нима қилишини билмасди. Бундай қилишга отасининг қандай ҳадди сиғди? Ахир оиласига иснод эмасми? Унга иснод эмасми?..\nМастуранинг отаси ва акаси Бойдуллаев домлани чала ўлик ҳолига келтириб кетишди. Ҳамон ҳис-туйғулари билан курашаётган Зафар на ёрдам беришини, на жойида туришини биларди. Шу пайт миясига ғалати ўй урилди ва шартта ортига ўгирилди. Дарвоза томон юра бошлади. Буни биринчи бўлиб онаси сезди.\n–Болам! Қайт, болам!..\nХудди онаси ушлаб оладигандек, Зафар қадамини тезлаштирди ва югурганича кўчага чиқиб кетди…\n…Қишлоқда аввал Бойдуллаев домланинг ўзининг ўқувчисига тегишгани дув-дув гап бўлди.\nКейин Зафарнинг ғойиб бўлгани оғизлардан тушмай қолди. Катта қишлоқ бу воқеани жимгина кузатар, аралашишга қўрқар, худди ҳеч нарса бўлмагандек тутарди ўзини.\nАввал бундай гап бўлмаган, гап чиқмаган. Аёл-қизлари рўмолда, эркаклари очилиб қолган эшиклар ёнидан ўтаётганда ерга қараб юрадиган қишлоқ чуқур сукутда эди.\nБойдуллаев домланинг акаси, деҳқончилик қиладиган Мирабдулла оиласи билан хотинининг юртига, Балиқчига кўчиб кетди. Чортоққа, Учқўрғонга тушган домланинг сингиллари эса қишлоқдан қадамини узди.\nМастурага етадиган одам йўқ эди. Мактабда энди физика ва математика ўқитилмай қўйди. Ўқитувчи йўқлигидан ўрнини бошқа дарслар эгаллади. Мастура ҳамма фандан "беш”га ўқирди…\nБойдуллаев домла қишлоққа аралашолмай қолди. Одамлар ҳам уни тўй-ҳашамларга айтмай қўйди. Зафарни қидириб бормаган жойи қолмади. Орада аёлининг аҳволи оғирлашди-ю шу ётганича бошқа туролмади. Сунбула ўтиб мезон кирганида омонатини топширди. Ўша кузнинг ёқимсиз, этни жунжиктирувчи салқин кунларида Мастура буни эшитди-ю ичида нимадир узилиб тушгандек бўлди. Ўшанда у институтга иккинчи марта имтиҳон топшириб киролмай қишлоққа қайтган эди…\nЎн беш ўтгачгина Зафарнинг дараги чиқди. У Россияда эди. Ишлагани борган синфдошларидан бири уни таниб қолган, расмини юборганди. Энди телефонларда унинг сурати айланарди: йўғон гавдалик, сочлари калта, ҳарбийларга ўхшаган қиёфа…\nШундан кейин у қишлоққа келадиган бўлди. Куз эди. Онаси омонатини топширган кунлар.\nБиринчи марта келганида отасини таний олмади. Қариб, бир бурда бўлиб қолган, елкалари чўккан, гапларини эплаб гапиролмасди. Зафар кекса, ушоқдек отасини бағрига босиб узоқ йиғлаган, Бойдуллаев домла эса нуқул: "болам! болам!” дерди, холос. У отасини олиб кетди. Шу билан қишлоқ бу уруғ билан тамом ҳайрлашди.\nМастура кетма-кет беш йил университетга кира олмади. Журналист бўламан, шеърлар ёзаман, деган орзу-хаёлдаги қизга: "Яхшиси, физика-математика факултетига топшир, одам кам” дея маслаҳат беришди. Қишлоқда у ҳақда гап-сўз оралагандан кейин бирор совчи уларнинг уйи остонасидан ҳатламади. Бир вақтлар нафратланган, ундан қутулиш учун ҳар нарсага тайёр Мастура қўлига… физика дарслигини олди. Яна икки йил уриниб, йигирма беш ёшида физика-математика факултети талабаси бўлди…\nДунёни чарҳпалак дейишлари шу бўлса керак…\n…Хаёлларидан юлқинганида гавдали киши – Зафар ундан анча узоқлашиб бўлганди.\nУ оёғини қўлга олгудек бўлиб Зафарнинг ортидан чопди. Унга икки-уч қадам қолганида беихтиёр тўхтаб қолди. Қўрқа-писа унга разм солди. Чакка сочлари оқарган… Бу сочлар тилга кирса уйдан кетиб қолган ўн олти ёшли боланинг дарду-ҳасратларидан юраклар адо бўлишини туйқус сезди. Шунда Мастура ўз-ўзидан нафратланди.\nОртида одам турганини сезибми, Зафар ортига ўгирилди. Мастура қўрқувдан қотиб қолди. Ўзи билиб-билмай салом бериб юборди.\n–Кечирим сўрагани келдингми? – ўттиз йиллик айрилиқдан сўнг Зафарнинг айтган сўзлари шу бўлди.\nМастуранинг кўзлари катта-катта очилиб кетди. Тили айланиб-айланмай сўради:\n–Дадам раҳматли ҳаммасини айтиб берганлар.\nМастура ўйлаб ўйига етолмасди. Айтиб берганлар? Қанақасига? Ёки, Бойдуллаев домла тиз чўкиб ўзини оқлаб, ўғлини ишонтирганмикин?\nЗафар кўзларини юмди. Ҳириллаб нафас олаётган отаси хаёлидан ўтди.\n–Ўғлим… болам… ўзимни… оқламоқчимасман… Бир кун келиб… ўзинг ҳам балки… кўрарсан… Мен ўтирган стол билан… ўша қизнинг партаси ўртасида… ерга етадиган… ёғоч тўсиқ бўлган… Худонинг олдида… виждоним тоза… ўғлим…\nҲайратдан, алам ва нафратдан Зафарнинг тилидан сўз, қўлидан куч қочди. Шу оддийгина нарсани текшириш наҳот ақлига келмади?! Шу билан отаси ва оиласи номусини ҳимоя қилиш мумкин бўлган эканку!.. Орадан бирмунча вақт ўтиб қишлоққа келганида ўша синфга кирди. Ҳайратланарлиси, ўша оғир парталар, ўқитувчи столи шу ҳолича турарди. Ҳолиқи қудрат буни атайин шундай қолдирган, бутун умр ёмонотлиқ қилинган бандаларини фойдасига гувоҳлик беришга ирода қилганди. Бир вақтлар отаси ўтирган стол ва унга қадалган парта ўртасида ердан ярим қарич очиқлик қолдирилган ёғоч тўсиқ бор эди.\nЗафар синфнинг ёғоч полига беихтиёр чўккалаб қолди. Бир муддат ўзи билан ўзи курашди-ю кучи етмай ўкраганича йиғлаб юборди. Уйини бошқа кўрмаслик умидида вагонлардан-вагонларга сакраётган ўн олти ёшли бола, совуқ, файзсиз шимол бозорларидаги кир-чир ҳаммол, қурилишларда ғишт-лой ташиган мардикор ва университетнинг иқтидорли талабаси, донгдор физик олим ўртасида шу биргина ёғоч тўсиқ турганини ўшанда ҳис қилди.\n–Дадамлар бирор марта сени гапирмаганлар, – ниҳоят ўйларидан юлқиниб деди Зафар. – Кечирим сўрашинг ҳам шарт эмас. Худо ҳаммасини кўриб турибди.\n"Худо бор, бўлмаса ҳаммасини жой-жойига туширмасди!” – Мастура кўнглидан ўтганини тилига чиқара олмади.\nМастура турмушга чиқмади, аниқроғи, унга совчи келмади. Ота-онаси унинг тўйини кўрмай омонатни топширишди.\n–Ортимдан юрма, ота-онамнинг олдиларига кетяпман, – деди унга қарамай Зафар.\nУнинг нима демоқчилигини Мастура тушунди. Зафар хайрлашмай ортига бурилди ва юриб кетди. Мастура қишлоқ ва қабристон ўртасида, бўм-бўш кўчада ўзи ёлғиз қолди. Нафақат синфдоши Зафарнинг, балки ўзининг бахтини ҳам ерга кўмганини алам билан эсларди. Чамандагул дўппили, сепкил тошган юзли қиз абгор қилган ёшлиги ортидан маъюс тикилиб қолди.\nБарибир Мастура кузни ўзгача интиқлик билан кутаверарди. Бўм-бўш, зулмат оралаган кўнглида ёлғиз югурик шамоллар айланар, айланаверарди…\nКатегория: Hikoyalar to'plami | Просмотров: 80 | Добавил: Sherlaruz.CoM | Теги: #habarlar, #новости, #Yangiliklar, #ahborot, #xabarlar, #uznews, #Yangilik, #news, #newsuz | Рейтинг: 0.0/0


Худонинг сўзи 96 — Dilkashradio.com\nХудонинг сўзи 96\nАссалому алайкум азиз радио тингловчи мухлислар. Азизлар, яна сизлар билан радиомиз тўлқинлари орқали бўлса-да соғ-саломат учраша олганимиз учун Худовандимизга шон-шарафлар бўлсин. Азиз биродарлар, ҳар бир инсон ҳаётда кўплаб хатолар қилади. Лекин шу қилган хатоларини тушуниб етадиган инсонлар бор, шу билан бирга умуман қилган ишларидан афсусланмайдиган инсонлар ҳам бор. Ҳаётда хатоларга йўл қўйган инсонлар кўпинча: “эҳ, шуни қилмаганимда эди” деган жумлани тез-тез ишлатсалар керак. Ҳар биримиз эски ҳаётимизда йўл қўйган хатоларимизни эслаганимизда, айнан шу юқорида келтириб ўтган жумлани айтсак керак.\n“Эҳ, минг афсус шу ишни қилмасам бўларкан” ёки бўлмаса “эҳ, бошида йўқ деб, рад жавобини берсам бўларкан”, бундан ташқари “эҳ, вақтида ота-онамга қулоқ солсам бўларкан” деган жумлаларни ҳар биримиз бир марта бўлса ҳам ишлатганмиз. Агар инсон ўз хатоларини вақтида англаб охиригача тушуниб етса ва шу хатоларини бошқа такрорламаслиги учун жон куйдириб ҳаракат қилса, буни нимаси ёмон? Баъзида шундай хатолар қиламизки, бир умр ёдимиздан чиқмайди. Афсуслар билан эслаб ортда қолган хатоларимизни ўзгартиришнинг иложи бўлмай қолмайди. Ҳар бир инсоннинг ҳаётидаги энг катта хатоси бу — ўз вақтида Худованд билан ярашмаслиги деб биламан.\nХудованд билан ярашган пайтимизда У ҳар биримизнинг барча хатоларимизни ва содир қилган гуноҳларимизни ювиб ташлайди. Худованд инсонга кечирим берганидан сўнг унинг хатоларини бошқа эсламайди. Фақатгина шайтон доимо инсонларга ҳужум қилиб эски ҳаётимизни ва хатоларимизни эслатиб туради. Шундай вақтларда ҳар биримиз Раббимиз Исо Масиҳга умид боғлаб мустаҳкам имонда тура билишимиз жуда муҳим. Муқаддас каломда Юсуф ҳақида гапирилган. Ҳар биримиз Юсуфнинг ҳаёти қандай тарзда ўтганидан хабардормиз. Агар Юсуф ҳам: “Эҳ, агар мен акаларим олдида шунча кўп мақтанмаганимда эди,” деб афсусланганида ва руҳан чўкиб келажакка умид боғламаганида, балки биз ҳозир Юсуф ҳақида гаплашмаётган бўлармидик.\nЛекин Юсуф келажакка умид билан қаради, эски ҳаётида содир бўлган барча хатоларини, шу жумладан акаларининг хатоларини эсламасликка ҳаракат қилди. У ўзидаги барча муаммоларини Худога топшириб Ундан умид қилди, ўз навбатида Худованд Юсуфни марҳаматлади. Кимдир шундай гапни айтган экан: “Омаднинг келиши абадий эмас, омадсизлик эса ўлимдан дарак эмас”. Азиз радио тингловчи биродарлар, Худованд билан бирга юриш, Унга бўйсуниш инсонни кўплаб хатолар содир этишдан ва гуноҳ қилишдан сақлайди. Чунки Масиҳга ишонувчи ҳар бир инсоннинг ичидаги Муқаддас Руҳ хато ва гуноҳ содир этмаслик учун юрагимизга гапиради, доимо огоҳлантириб туради.\nАзизлар, хатога йўл қўймай муқаддас ҳаёт кечиришга ҳаракат қилайлик. Ҳурматли биродарлар, сизлар билан хайрлашар эканман, интернет сайтимизнинг манзилини сизларга эслатиб ўтсам: www.najot.com яна радиомиз тўлқинлари орқали учрашгунча хайр, саломат бўлинг.


Porsche ўз ишчиларига 9 минг евродан мукофот пули беради - Автомобильные новости UZ - Скачать музыку бесплатно новинки музыки 2016-2017\nPorsche компанияси ўзининг барча ишчиларига 8 минг 911 евродан мукофот пули тарқатишга ваъда берди. Немис маркаси раҳбарияти 2015 йил автоишлаб чиқарувчи тарихидаги энг муваффақиятли йил бўлганини маълум қилди. 2015 йилда Porsche ўз тарихида илк маротаба бир календар йилида 200 минг донадан зиёдроқ автомобиль сотишнинг уддасидан чиқди. Энг йирик бозорлар рўйхатини Европа бошқараётган бўлса, кейинги ўринларни Хитой ва АҚШ эгаллаган. Ўтган 2015 йилда Porsche 225 минг 121 дона автомобиль сотиб, 2014 йилга нисбатан ўз кўрсаткичларини 19 фоизга яхшилади. Компаниянинг йиллик даромади эса 25 фоизга ўсиб, 21,5 миллиард еврога етди ва 3,4 миллиард евро кўпроқ фойда кўрди. 8,9 минг евролик мукофот пули автоишлаб чиқарувчининг барча ишчиларига тақдим этилади. Айни дамда улар сони 15,6 минг нафарни ташкил этади. Бундан ташқари, Германия компанияси ходимлари ўз нафақаларига 700 евро миқдорида қўшимча ҳам олишади. 2015 йилда Porsche компанияси ҳар бир ишчисига қўшимча равишда 8,6 минг евро устама берган бўлса, 2014 йилда йиллик мукофот пули ҳажми 8,2 минг еврони ташкил этган эди. - деб хабар бермоқда Carzone.uz нашри.


31 март куни Фанлар академияси Микробиология институти фаолияти билан кенгроқ таништириш мақсадида ОАВ учун пресс-тур ташкил қилинди.\nМикробиология институти директори Қаҳрамон Давронов\nМикробиология институти 1977 йилда Фанлар академияси тизимида ташкил этилган бўлиб, ҳозирда 9та илмий-тадқиқот лабораторияси фаолият кўрсатмоқда. Институтнинг асосий илмий йўналиши қишлоқ хўжалиги, фармацевтика, озиқ-овқат ҳамда экологик муаммолар ечимига қаратилган.\nИнститут директори биология фанлари доктори профессор Қаҳрамон Давронов институтнинг асосий илмий йўналишларидан бўлган қишлоқ хўжалиги, тупроқ шўрланиши каби муаммолар ҳақида маълумот бериб ўтди.\n«Институт илмий фаолиятининг 30 фоиздан кўпроқ қисми қишлоқ хўжалигида экологик тоза маҳсулот етиштириш, турли сабаблар оқибатида ишдан чиқиб бораётган тупроқни қайта тиклаш, соғломлаштиришга қаратилган.\nТупроғимиз нафақат шўрланди, чувалчанглар камайди, балки синчиклаб ўрганиладиган бўлса, ундаги микроорганизмларни ҳам кўрмай қўйдик. Микроорганизмларнинг тупроқ сифати учун аҳамияти жуда катта. Агар тупроқ таркибидаги микроорганизмлар қайта тикланса, кейинги жараёнлар ҳам ўз-ўзидан жойига тушади.\nТурли минтақалар учун алоҳида хусусиятларга эга бўлган микроорганизмлардан фойдаланган ҳолда препаратлар яратиб келинмоқда», дея таъкидлади институт директори.\nИнститутда 2020 йилда янги тажриба-экспериментал лабораторияси ташкил қилинган. Лабораторияга хорижий банк ва жамғармалар маблағлари жалб этилган.\nЛабораторияда фармацевтика, ветеринария, паррандачилик ва балиқчилик учун янги хусусиятларга эга микроб препаратлар яратиш, уларни кичик ҳажмда ишлаб чиқариш ва амалиётга татбиқ этиш ишлари амалга оширилади.\nЛаборатория ходимлари маълумотига кўра, ишлаб чиқариш учун тайёр бўлган биопрепаратлардан бири ошқозон ва ичак яллиғланишининг олдини олувчи ва даволовчи «Лактопрополис» дори воситаси бўлиб, дунёда препаратнинг аналоги йўқ, илмий лойиҳалар доирасида ўтказилган клиниколди синовлари унинг юқори самарадорлигини кўрсатган. Шунингдек, ушбу препаратни май ойида ишлаб чиқариш ва тижоратлаштиришни йўлга қўйиш мўлжалланаётгани қўшимча қилинди.\nБундан ташқари, ушбу лабораторияда анъанавий лаcтобаcтерин, бифидумбаcтерин препаратлари билан бир қаторда қондаги шакар миқдорини пасайтирувчи, витамин ҳосил қилувчи пробиотик препаратлар, сут маҳсулотлари ишлаб чиқаришда ишлатишга мўлжалланган бир марта қўшиладиган ачитқилар, ветеринария, паррандачилик, балиқчиликда ишлатиладиган озуқага пробиотик қўшимчалар ишлаб чиқариш режалаштирилмоқда.\nЛаборатория янги авлод биопрепаратлар ишлаб чиқиш, юқори малакали илмий кадрлар тайёрлаш ҳамда фармацевтика ва биология йўналишида таълим олаётган бакалавр ва магистрлар учун амалиёт ўташга хизмат қилади.\nИнститут директори Қаҳрамон Давронов илм-фан соҳасида тижоратлаштириш, бу йўналишда микробиология учун алоҳида ёндашув зарурлиги, микробиологик тадқиқот натижалари учун алоҳида корхона тузиш ва бунинг учун институтдаги салоҳият ҳақида ҳикоя қилиб берди.\n«Мамлакатимизда илм-фанни тижоратлаштириш бўйича тизимли ишлар қилиняпти. Аммо бу ишлар Микробиология институтига тегишли бўлмаслиги керак, деб ўйлайман. Кимё ёки бошқа соҳа олимлари мамлакатдаги турли заводларнинг бир қисмини модернизация ёки янги технология яратиш орқали тижоратлаштириш ишларини амалга ошириши мумкин.\nАфсуски, нафақат Ўзбекистонда, балки бошқа Марказий Осиё давлатларида ҳам микробиология саноати ривожланмаган. Биз 2020 йилда биринчи микробиологик тажриба-экспериментал лабораториясини ташкил этдик. Ҳали олдимизда ишлар кўп, микробиология соҳасини тижоратлаштиришни истар эканмиз, ишлаб чиқариш корхонаси қуришимиз, маҳсулот ишлаб чиқарадиган технология олиб киришимиз керак, корхона эса бевосита институт ҳузурида ва назоратида бўлиши зарур. Бунинг учун институтда илмий салоҳият етарли. Бунга нима халақит қилади — маблағ ва ишонч. Бугунги кунда шундай ҳолатдамизки, институт зиммасига масъулият олишга қодир. Бу янги лабораториямиз катта ишлар олдидаги бир дебоча», деди институт директори.\nОлим, шунингдек, бир неча йил аввал Фанлар академияси институтлари учун асбоб-ускуналар олишга президент томонидан ажратилган маблағлар ҳамон самарали ишлатилмаётгани юзасидан фикрини билдирди. Унга кўра, институт сотиб оладиган приборлар учун ажратилган 1,1 млн долларлик маблағдан ҳалигача бирор техника олинмаган.\n«Илмга эътибор қаратиш борасида президентимиз олиб бораётган сиёсатни тўла оқлайман. Бир неча йил аввал 36 млн доллар ажратган эдилар, нега илм-фан асбоб-ускуналари учун ажратилган бу маблағ ишламаяпти? Нега керакли ускуналар олиб келиб берилмаяпти?\nБалки, фан арбобларининг ҳам хатоси бордир, лекин шу ишлар ижросида турган инсонлар нега бунга беэътибор бўляпти? Ўзимиз бошдан ўтказдик, икки йилда ўн марта приборлар жадвали қайтадан кўриб чиқилди, институт учун ажратилган 1,1 млн долларлик маблағдан ҳали бир дона асбоб олганимиз йўқ. Президентимизнинг ғамхўрлиги асосида фанни тўғри йўлга қўядиган бўлсак, илм ўз жавобини бера оладиган ҳолатда», деди Микробиология институти директори Қаҳрамон Давронов.\nИнститутдаги бошқа лабораториялар фаолияти ҳақида ҳам маълумотлар берилди. Шулардан яна бири молекуляр биология лабораторияси бўлиб, 2020 йилда ташкил этилган. Лаборатория илмий фаолиятининг асосий йўналиши:\n– биологик фаол моддалар ишлаб чиқарувчи микроорганизмларнинг молекуляр генетик хусусиятларини тадқиқ этиш ва микроорганизмларнинг рекомбинант штаммларини олиш;\n– зараркунанда ҳашаротлар, касаллик туғдирувчи замбуруғ ва бактерияларга қарши биологик кураш чораларини излаш ва татбиқ этиш.\nЛаборатория илмий ходимлари маълумотига кўра, бу жойда зарарли ҳашаротларга қарши Bacillus thuringiensis бактериясининг 100дан ортиқ штамм намуналари йиғилган. Бу бактерияларнинг морфо-физиологик, културал, физиологик ва биокимёвий хусусиятлари ўрганилган. Ўсиш давомида бактериялар зарарли ҳашаротларга қарши кристалл оқсилларини ишлаб чиқариши ва унинг таъсир этиш механизмлари очиб берилган.\nҲозирги кунгача ушбу бактерияларни асал мум қурти, кўсак қурти, тенгсиз ипак қурти ва шираларга таъсир қилиши аниқланган. Bacillus thuringiensis бактериясининг фаол штаммлари асосида «Экобак» номли биоинсектицид препаратининг регламенти яратилиб, ишлаб чиқаришда қўллаш учун тайёр ишланма ҳолатига олиб келинган.\nТупроқ микробиологияси ва биотехнологияси лабораторияси\nЛаборатория ходимлари тупроқдаги ўсимликлар учун муҳим микроорганизмларни ўрганиб, улардан биоўғитлар ва биостимуляторлар тайёрлаш йўналишида изланиш олиб боради.\nЛаборатория ходимларининг маълум қилишича, шўрланишга чидамли фаол цианобактерия штаммларининг тупроққа интродукцияланиши натижасида тупроқдаги гумус, умумий азот, аммиакли азот, умумий калий миқдори ошади ва фосфор қолдиқларининг миқдори камаяди. Бу эса шўрланиш шароитида тупроқнинг кимёвий таркиби яхшиланиши ва унумдорлиги ошишига олиб келади.


01:14 23 Феврал 2020\n12:26 04.02.2020 (Янгиланган 12:27 04.02.2020) Ҳавола олиш\nТаъкидланишича, Россия С-400-ни Ҳиндистонга шартномада белгиланган муддатда етказиб беради. Томонлар ўз зиммаларига олган барча мажбуриятларни тўлиқ бажаришмоқда.\nТОШКЕНТ, 4 фев - Sputnik. Россия Ҳиндистон учун С-400 зенит-ракета тизимларини ишлаб чиқаришни бошлади. Бу ҳақда мамлакат саноат ва савдо вазири Денис Мантуров РИА Новостига берган интервьюсида маълум қилди.\n“Россия С-400-ни Ҳиндистонга шартномада белгиланган муддатда етказиб беради. Умуман олганда, томонлар зиммасига юкланган барча мажбуриятлар, шу жумладан, тўлов ҳам тўлиқ бажарилмоқда” - деди у.\nДенис Мантуров Ҳиндистонда ўқув марказини яратиш бўйича иш олиб борилаётганини қўшимча қилган.\n2018 йил октябр ойи бошида Россия ва Ҳиндистон С-400 тизимларини етказиб бериш бўйича шартнома имзоладилар. Энг сўнгги зенит-ракета тизимларининг Деҳли учун 5,43 миллиард долларга тушади. Ушбу битим Рособоронекспорт тарихидаги энг йирик деб номланди. Етказиб беришни якунлаш 2025 йилнинг биринчи ярмига мўлжалланган.\nС-400 “Триумф” Россиянинг узоқ ва ўрта масофага мўлжалланган зенит-ракета тизими бўлиб, аэрокосмик ҳужумнинг барча замонавий ва истиқболли воситаларини йўқ қилишга мўлжалланган.\nҲиндистондан ташқари С-400 етказиб бериш бўйича шартномалар Туркия ва Хитой билан тузилди. Ироқ расмийлари ҳам комплексларни сотиб олиш имкониятини кўриб чиқмоқдалар.


00:00 / 02.05.2008 | eski savollar | 2578\nАссалому алайкум Хурматли Хазрат,илтимос маслахатиз билан менга ёрдам берсангиз,мен турмушга чикканимга мана икки йил булди,лекин хали хам фарзанд курмадик бу албатта Аллохни иродаси,бир кун хаммага берган Раб Таъало бизга хам берар иншиАллох,аммо масала бошка нарсада Турмуш уртогим чет элда ишлидилар,у киши мени опкеткани харакат киляптилар аммо дадамлар эса у алдаяпти сени деб ажратиб юбормокчилар мени,лекин мен хам хужайиним хам буни хохламаяпмиз,ота кизини ажратиб юборишга хакки борми?Ва эрингни уйга чикмайсан деб олиб утиришга хам хакки борми?Илтимос саволими жавобсиз колдирмассиз деган умид киламан Аллох рози булсин\n- Албатта, икки йил бола кўрмаслик катта мусийбат эмас. Аллоҳдан фарзанд сўраб дуо қилиб туринглар. Ўзи истаган пайтида ато қилади. Ота-онанинг фарзандининг оиласини бузишга ҳаққи йўқ. Бу каби ношаръий талабни қўйган ота-онага итоат қилмаслик жоиз.Ота-онага яхшилик қилиш, уларнинг итоатида бўлиш жуда кўп тарғиб қилинади. Уларнинг фарзанддаги ҳақлари ўта юқори мартабага қўйилади. Аммо ҳамма нарсанинг чегараси бўлганидек, ота-онага яхшилик ва итоат қилишнинг ҳам чегараси бор. Ушбу бобда ана ўша чегара ҳақида сўз юритилади.37. (58). Муовия ибн Раййондан ривоят қилинади:«У бир кишининг, Атодан бир одамнинг онаси ва хотини бор. Она хотинини талоқ қилишидан бошқага рози бўлмаслиги ҳақида сўраганини эшитди. Шунда у:«Онаси ҳақида Аллоҳга тақво қилсин ва унга силаи раҳм қилавесин», деди. «Хотинини қўйиб юборадими?» деди. «Йўқ», деди Ато. Шунда ҳалиги одам: «Онаси шундан бошқага рози бўлмаяпди», деди.«Уни Аллоҳ рози қилмасин! Хотини қўлида. Талоқ қилса ҳам танглик йўқ. Тутиб қолса ҳам танглик йўқ», деди».Шарҳ: Демак, бу ердаги гаплар ҳам ушбу бобнинг мазмунидан келиб чиқади. Ота-она Аллоҳнинг ғазабини келтирадиган нарсани буюрса қилмаслик керак бўлади. Талоқ худди шундай нарса. Агар талоқ тушса Раҳмоннинг Арши ларзага келади, дейилади. Шунинг учун, бу ривоят она боласига хотинини талоқ қилишни қаттиқ талаб қилса ҳам рухсат йўқлигининг далили сифатида келтирилибди. Аллоҳнинг амрига, диннинг таълимотига қаралса ота-онанинг ҳақи жуда улуғ. Бу ҳақиқатни ҳар бир мусулмон, ким бўлишидан қатъий назар яхши билади. Шу билан бирга ота-онанинг ҳақини қўлдан келганича адо қилишга ҳаракат қилади.Аммо дунёдаги барча махлуқотларга оид нарсаларнинг чегараси бўлгани каби ота-она ҳақининг ҳам чегараси бор. Аллоҳнинг амрига зид бўлган банданинг хоҳиши рад қилинади. Холиққа маъсият бўладиган нарсада махлуққа итоат қилинмайди.Ислом таълимотида иложи борича оилани мустаҳкамлашга амр қилинган. Бошқа бировнинг, агар ўша биров ота-она бўлса ҳам, хоҳишига биноан оилани бузишга рухсат йўқ. Бу ҳақиқатни барча уламолар ўзларининг қадимги ва янги китобларида таъкидлаганлар.Муҳаммад ибн Муфлиҳ ибн Муҳаммад Мақдисийнинг «Ал-Одобуш Шаръийя» номли китобида бу маънода алоҳида фасл бор. Унда жумладан қуйидагилар айтилади:«Фасл: Хотинини талоқ қилишда ота-онага итоат қилиш вожиб бўлмайди. Агар отаси унга хотинини талоқ қилишни амр қилса, ижобат қилмайди. Буни асҳобларимизнинг кўпи зикр қилган». Шайх Тақиюддийн онаси хотинини талоқ қилишга амр қилган киши ҳақида «Унинг учун хотинини талоқ қилиш ҳалол бўлмайди. У онасига яхшилик қилаверади. Хотинини талоқ қилиш онасига яхшилик қилишдан эмас», деган.Ҳозирги фиқҳий китобларда ҳам худди шу маънодаги ҳукмлар келган. Худди шу маънони қизини мажбурлаб ажратиб олишга уринадиган ота-оналар ҳақида ҳам айтилади.Шариатнинг ҳукми шу бўлганидан кейин ота-оналар инсоф қилишлари ва ўз фарзандларининг оиласини бузишни ўзларига эп кўрмасликлари керак.«Бир киши имом Аҳмаддан:«Отам хотинимни талоқ қилишмга буюрмоқда?» деб сўради.«Уни талоқ қилма!» деди.«Умар розияллоҳу анҳу ўғли Абдуллоҳга хотинини талоқ қилишни амр қилган эмасми?» деди.«Отанг Умар розияллоҳу анҳудек бўлганда сен ҳам қиласан», деди.Яъни, отанг Умарга ўхшаб ҳақ ва адолатни, ҳавойи нафсга эгашмасликни биладиган даражага етмагунча хотинингни талоқ қилмай тур». (Мавсуъа Фиқҳийяя. 80жуз. 71-72 бет).38. (59). Ҳумайддан ривоят қилинади:«Ҳасанга:«Бир кишини онаси хотинини талоқ қилишга амр этди?» дейилди. Шунда Ҳасан:«Талоқ онага яхшилик қилиш ишларидан эмас», деди».Шарҳ: Одамлар тарафидан Ҳасан Басрий раҳматуллоҳи алайҳга, бир одамнинг онаси хотинингни талоқ қиласан, деб туриб олса, нима қилади? дейилган экан. Ҳасан Басрий раҳматуллоҳи алайҳ айтибдилар-ки, Хотинини талоқ қилиш онага яхшилик бўладиган ишлардан эмас. Яъни, онанинг хурсандчилиги учун қилинадиган иш эмас. Бу дегани онаси хотинингни талоқ қиласан, деб туриб олса талоқ қилиш керак эмас. Онасининг бу талаби нотўғри талаб, ношарий талаб. Уни қилмаса боласи гуноҳкор бўлмайди, дегани.Машҳур ҳанафий олимлардан Мулло Али Қори ота-онага зулм қилсалар ҳам яхшилик қилиш ҳақидаги гап борасида «Бу айни камолдир. Аммо жоизликнинг асли эътиборидан хотини билан ажраш ҳақида амр бўлса, уни талоқ қилиш лозим бўлмайди. Агар ота-она қаттиқ озор топсалар ҳам», деган.\nоила (кийин ахволда колдим)\nхотиним билануришиб қолдим\nВазият жиддийлашишидан қўрқаман\nСеҳр қилдирувчи қариндош\nЭр-хотин орасидаги келишмовчилик\nҲалола бўлиши учун\nТалок килса буладими?


Ҳокимларни тайинлаш маъқулми ёки сайлаш? » Ўзбекистон янгиликлари – Zamin.uz\n, 12 2020, 10:47\n18 ноя, 21:20 1 600 Жамият\nАйни пайт мен яшаётган Туркияда ҳокимлар тайинланмайди, балки сайланади. Шаҳар ёки туман аҳолиси қайси партияга кўпроқ ишонч билдирса, ҳокимликни ўша партиянинг вакили бошқаради. Бу эса сиёсий рақобат демакдир: партиялар халқнинг – сайловчиларнинг ишончини йўқотиб қўймаслик учун жон-жаҳди билан ҳаракат қилади, шаҳарни/туманни ривожлантириш устида бош қотиради, инсонларнинг оғирини енгил қиладиган лойиҳаларни ишлаб чиқади. Сайлов арафасида лойиҳаларини халқнинг эътиборига ҳавола қилади.\nХалқнинг муайян партияга ишончининг ортиб бориши ўша партияни юқори ҳокимият томон элтишини англатади. Шунинг учун бу ерда сиёсий партиялар фақатгина сайлов арафасида эмас, балки ҳар доим фаол, давлат ва жамият ҳаётидаги муҳим воқеаларга дарров муносабат билдиради, хуллас, ўз позициясига эга. Айтайлик, Эрдўғандан кўрсатма кутиб ўтирмайди улар. Мухолифат партиянинг номзоди президент сайловида ўзи қолиб, рақобатчиси бўлган номзодга овоз бериб, ўзини ҳам, бутун бошли мамлакатни ҳам шарманда қилиб юрмайди.\nЯна ҳокимларга қайтсак. Туркияда инсонларнинг шахсий туки билан шуғулланадиган соқолофоб ҳокимларни ҳам, журналистларга дўқ урадиган ва таҳдид қиладиган ҳокимларни ҳам ҳали эшитмадим. Чунки бу ўзи мансуб бўлган партиянинг обрўсига жиддий путур етказади. Қолаверса, жиддий масалалар қолиб, одамларнинг соч-соқоли билан ўралашиб юрадиган, яъни фуқароларнинг шахсий ҳаётига дахл қиладиган ҳокимнинг халққа кераги йўқ-да.\nҲокимнинг кимнидир “шессекунд”да нимадир қилиб юбориш билан қўрқитиши ёки бутун бошли халқни ҳақоратлаши эса катта сиёсий можаронинг ўзгинаси. Ҳеч бир ҳоким ўзини ҳокими мутлақ деб ҳис қилолмайди. Чунки тизим бунга йўл қўймайди: халқ уни қандай сайлаган бўлса, худди шундай ерга тушириб қўяди.\nХўш, Ўзбекистонда ҳам ҳокимларни сайлаш тизимига ўтиш керакми? Менимча, керак. Ўтган йиллардаги тажриба шуни кўрсатдики, бизда ҳокимларни тайинлаш тизими ўзини оқламади. Сабаби жуда оддий: вилоят ҳокимлари президентга, шаҳар/туман ҳокимлари эса вилоят ҳокимига яхши кўринишнинг пайида. Улар “халқ нима деркин” деб эмас, “тепадан гап эшитиб қолмайин-да” деб яшайди ва бу ажабланарли ҳол ҳам эмас аслида.\nЛекин айни пайтда ҳокимларни сайлаш тизимига ўтишнинг мавриди эмас деб ҳисоблайман. Беш йилда бир уйғониб, ўзининг ҳали ҳам борлигини эслатиб қўядиган партиялар билан бирор иш қилиб бўлармикин?..\nПартиялар яна беш йиллик пинакка кетдими?! 16 янв, 10:44\n“Партияларимиз “ўнглар ва сўллар” тизимини яхши тушунишмайди” 16 дек, 18:40\n«Юмшоқ одамлар»: бундайлар партияларга керакми? 03 ноя, 16:16\nБарча сиёсий партияларга сайловларда қатнашишга рухсат берилди 15 окт, 16:00\n«Тўхтанг! Бир нарсани унутманг: Ўзбекистонда муаммо йўқ!» 24 июн, 11:04\nЎзбекистондаги 4 сиёсий партия Президент сайловида иштирок этиш учун ижозат олади 24 сен, 10:36\nБолалар коронавирусни жуда тез тарқатувчилари бўлиши мумкин 12 авг, 09:30 94\nЎзбекистон қайси давлатларда яратилган "Сovid-19" вакциналарини ўрганаётгани маълум қилинди 12 авг, 09:00 272\nНиқобсиз ва жарималарсиз карантин. Корея бу билан нимага эришди? 12 авг, 08:30 380\nМарғилонда гаров ўйнаб, Nexia’га 3 тонна цемент юклаган ҳайдовчига чора кўрилди 12 авг, 08:00 494\nХорижга олиб чиқиб кетиш мумкин бўлган нақд валюта миқдори ошади 12 авг, 07:30 280\nЎзбекистон Японияга майиз экспорт қилувчи давлатлар орасида 8-ўринни эгаллади 12 авг, 07:00 207\nДарахтларни қучоқлаш бўйича биринчи жаҳон чемпионати ўтказилади 12 авг, 00:20 459\nБайрутдаги портлаш ва намойишлардан кейин икки вазир истеъфо берди 11 авг, 23:57 506\nКоронавирусга қарши энг фойдали нонушта 11 авг, 23:30 1 534\nМаҳаллий депутатлар Андижон прокуроридан «гапига жавоб бериш»ни талаб қилмоқда 11 авг, 23:01 1 952\nКоронавирусни даволашнинг янги усули топилди 11 авг, 22:31 2 871\nПутин коронавирусга қарши вакцина қизига қандай таъсир қилганини сўзлаб берди 11 авг, 22:00 2 036


Rost24 - "Кредит олиш учун бир ой ҳамма ишимни йиғиштириб қўйиб, банкда яшаганман"\nСАРДОБАЛИК ЭТИКДЎЗНИНГ ОДДИЙ ҲАҚИҚАТИ\nСардоба сув омбори талафотидан минглаб юртдошларимиз азият чекди. Кимдир уйидан, кимдир мол-дунёсидан яна кимдир бор будидан айрилди. Аммо олиб борилган ҳаракатлар, давлатнинг фуқароларига кўрсатган ёрдами эвазига сардобаликлар учун ҳаёт янгидан бошланди.\nФуқаролар замонавий уй-жойлар билан таъминланди, янгидан иш ўринлари яратилди, кўрилган зарарлар қоплаб берилди. Аҳолининг ҳаёти тарзи бугун изига тушган. Аммо, буларнинг барчаси ўз-ўзидан бўлгани йўқ. Тинимсиз ҳаракат, чеккан заҳматлар эвазига келди.\nБир неча йиллар этикдўзлик билан шуғулланган ҳунарманд Ёрбек Мавлоновнинг ҳозир катта пойабзал ишлаб чиқарадиган корхонаси бор. Бу корхона қандай ташкил қилингани, банк ва тадбиркор ўртасидаги муносабат қандай кечгани ҳақида Rost24.uz ахборот сайти мухбири Ёрбекдан интервью олди.\n– Банкдан кредит олаётган вақтимда бир ой банкда яшаганман. Эрталаб банкка борганимда ҳеч ким йўқ бўларди, кечга ҳамма кетгандан кейин уйга қайтардим, – деди тадбиркор Ёрбек Мавлонов. – Унча кўп эмас 90 миллион сўм кредит олиш учун бир ой ҳамма ишини йиғиштириб қўйиб банкда яшаганман. Жуда қийин бўлган. шундай бўлсада чекинмаганмиз. Энди машаққатларимиз самарасини кўриб турибмиз\nТег: банк кредит Сардоба видео


Шуҳрат Ризаев: “Юксак маҳорат — асосий мезон” (2013) — www.ziyouz.uz\nБош саҳифа СуҳбатларШуҳрат Ризаев: “Юксак маҳорат — асосий мезон” (2013)\n— Ўтган йигирма йил мобайнида бошқа соҳаларда бўлгани каби адабиётимизда ҳам туб ўзгаришлар, янгиланишлар бўй кўрсатгани сир эмас. Бу жараён бугунги кунда ҳам тез ва изчил давом этаётир. Адабий жараён билан қадам-бақадам юриш, янгиликларни ўз вақтида илғаш ва таҳлил этишга танқидчилигимиз улгура олаяптими?\n— ХХ асрнинг охири ва ХХI аср бошлари ўзбек адабиёти ҳақида гапирилганда, энг аввало, тамомила янги сифат ўзгаришига юз бурган, тўла маънода ислоҳ этилган адабиёт борасида фикр юритилади. Бу, албатта, биринчи навбатда ғоявий-мазмуний ўзгариш билан боғлиқ. Чунки биз узоқ йиллар орзу қилган ва асарларимизнинг таг-қатламларида қай даражада айтиб, ўқувчига сездиришга уринган ҳақиқатлар шу даврга келиб воқеликка айланди. Яқин ўтмишда гоҳи таъма ва манфаат илинжида тараннум этилган шўро мафкураси ғоялари тамомила инкор этилди ва тафаккуримиздан ўчирила бошланди. Натижада сунъий ғов билан тўсилган жўшқин дарё тўғонни бузиб, ўзанларига сиғмай, тўлиб-тошиб оққани каби бадиий ижод дунёсида ҳам сон жиҳатдан кўп, турли-туман асарлар пайдо бўлди. Албатта, улар орасидан яхши-ёмонини ажратиб олиш анчагина мураккаб кечди. Лекин шунга қарамай, бу жараённи табиий ва ижобий ҳодиса сифатида қабул қилиш керак. Йўқдан бор этгунча, кўпидан саралаган маъқулроқ. Бинобарин, шундай катта эпкин олдида адабиётшунослик ва танқидчиликнинг ҳам даврга мослашиб олиши бироз қийин кечишини табиий ҳолат сифатида баҳолаш керак.\n— Замонавий ўзбек адабиётшунослиги қандай бўлиши керак? Бу борада мунаққидларимиз баҳоли қудрат ўз мулоҳазаларини баён қилиб келмоқдалар. Бироқ негадир янги адабиётшунослигимиз мезонлари тўғрисида жиддийроқ фикр-мулоҳазалар кам. Бу мезонлар қандай манбаларга ва қоидаларга асосланиши лозим, деб ўйлайсиз?\n— Янги адабиётшунослик мезонлари ҳақида сўзлайдиган бўлсак, бир қатор олимларимизнинг сўнгги пайтларда эълон қилинган китоб ва мақолалари ҳамда матбуотдаги чиқишларини эслатиб ўтиш кифоя. У.Норматов, А.Расулов, Н.Раҳимжонов, Б.Назаров, Қ.Йўлдошев, Ҳ.Болтабоев, Қ.Қаҳрамонов, С.Мелиев, Д.Қуронов, А.Улуғов, Б.Каримов, У.Жўрақулов ва бошқа адабиётшуносларнинг тадқиқотларида замонавий ўзбек адабиётшунослиги учун зарур мезонлар ва ҳодисалар ҳақида кўплаб фикрлар айтилди. Тан олиш керак, ҳозирги пайтда жаҳон адабиётшунослик илми назарий-эстетик мезонлар борасида кўпгина янгича концепцияларни таклиф этмоқда. Улар билан қадам-бақадам юриш учун муайян маълумотлар жамламасига эга бўлмоқ лозим. Бизда, афсуски, ана шу махсус маълумотлар базаси ҳали тўлиқ шакллангани йўқ. Назаримда, биз шу пайтгача Ғарб антик дунёсидан ва Шарқ мумтоз адабиётшунослигидан бошлаб ўрганган барча билимлар, назарий қарашлар, амалий таҳлил усул ва услубларига жаҳон эстетик илми илгари сураётган энг сўнгги мезон ва ёндашувларни ҳам уйғунлаштириб ўзлаштирсак, шу билан бирга унга ўз адабиётимиз ва адабиётшунослигимиз тажрибаларини ҳам қўша билсак, айни хос томонларини назарда тутиб энг янги мезонларни ишлаб чиқсак, шунда соҳага оид кемтикликни тўлдирган бўламиз.\n— Миллий менталитет тушунчаси ижодкор асарларида қай даражада аҳамият касб этади?\n— Муайян миллатга мансуб ижодкорнинг асарида муайян даражада миллий хусусиятлар акс этиши муқаррар. Қайси миллатга мансублиги ёки қайси халқ орасида шаклланиб, қандай ижтимоий-маънавий муҳитда тарбия топганига қараб ёзувчининг асарларида сиз айтган жиҳатларни, албатта, сезиш мумкин. Дейлик, бир маконда туғилиб, бутунлай бошқа бир заминда ва жамиятда шаклланган ижодкорда унисига ҳам, бунисига ҳам тегишли хусусиятлар акс этиши мумкин. Масалан, рус ва инглиз адиби ҳисобланадиган Владимир Набоков рус муҳитида ўспирин пайтлари шаклланиб, умрининг асосий қисмини Европа ва Америкада ўтказди, рус ва инглиз тилида ижод қилди. Уни олимлар рус ва инглиз тасаввури, фикрлаш тарзининг ғаройиб омухталиги сифатида таҳлил ва талқин этадилар. Кимлардир уни рус тилини “расво” қилганликда айбласа, кимдир ўзига хос феномен дейди. Бинобарин, ҳақиқат шуки, В.Набоков икки миллий маданиятнинг қоришиқ маҳсули. Бироқ синчи-танқидчилар худди томография усулини қўллагандек, унинг романлари таҳлилида қаерда рус, қаерда америкаликнинг табиати бўй кўрсатиб турганини аниқ айтиб, асослаб берадилар. Демак, муайян ижодкорни, ижодидан келиб чиқиб, бирор-бир миллат ё элатга мансублигини айтса бўлади. Аммо қачонки ижодкор ўз қобиғидан юксалиб, умумбашарий, маданий-маърифий хазинадан баҳраманд бўлса ва уни ўз асарларида муштарак этолса, шундагина у ҳам миллийлик, ҳам умуминсонийликни уйғунликда намоён қила билади. Яна бир мисол. Тоғай Мурод 70-80 йилларда адабиётимизда соф миллий характерларнинг, миллий қадриятларнинг ва бадиий тилнинг ниҳоятда оҳорли, ўзига хос бир шаклини таклиф этди. Бу асарлар ҳар қанча миллий бўлмасин, уларда умуминсоний ғоялар, қаерда яшашидан қатъий назар, барча учун бирдек аҳамиятли масалалар қаламга олинди. Демоқчиманки, ҳар қандай миллий менталитетга хос жиҳатлар умуминсоний миқёс касб этмас экан, узоқ умр кўра олмайди.\n— “Танқид адабиётни олға сурадиган куч бўлиши билан бирга ёшлар учун мактаб вазифасини ўтайди. Афсуски, ёшларимиз ана шу катта мактабдан маҳрум”. Абдулла Қаҳҳор “Ёшлар билан суҳбат” китобида таъкидлаб ўтган бу мулоҳаза бугунги кунда ҳам ўринлидир десак, янглишмаган бўламиз. Зеро, ёш ижодкорлар билан суҳбатларимизда улар жиддий эътибор ва холис эътироф асосидаги адабий муҳитнинг етишмаётганини таъкидлашади. Адабий назоратни, адабий муҳит талабларини янада кучайтириш, устоз-шогирд анъанасини мустаҳкамлаш учун нималар қилиш керак, деб ўйлайсиз?\n— Абдулла Қаҳҳорнинг танқид ва ёшлар хусусидаги фикрлари, ҳақиқатдан ҳам, бугунги кунда долзарблигини йўқотмаган. Чунки танқид ва танқидчилик касби, асосан, истак ва ташаббуснинг натижаси сифатида яшаб турибди. Ваҳоланки, бу соҳа ўзига хос бир йўналиш ўлароқ профессионал ёндашув ва бевосита профессионал кадрларни талаб қилади. Бирон-бир асар ҳақида унинг муаллифи билан таниш-билишлиги, дўст-душманлиги сабаб мақтаб ёки ёмонлаб ёзиш — бу умуман асл танқидчиликка бегона ҳолатдир. Афсуски, бу ҳолат меъёрга айланиб, илдиз отиб бормоқда. Ёш ижодкорларнинг ўзлари учун адабий муҳитнинг етишмаётгани ҳақидаги фикрлари тўғри эмас. Балки уларни асарларига танқидчиларнинг эътиборсизлиги ташвишлантираётган бўлса, буни фақат муҳит етишмаётганлиги билан изоҳлаш тўғри бўлмайди. Мунтазам ўтказилаётган ёш ижодкорларнинг семинарлари, Ёзувчилар уюшмаси қошидаги тўгараклар, дастлабки китоблар ва уларнинг тақдимоти билан боғлиқ тадбирлар — буларнинг барчаси адабий муҳит эмасми?! Дўрмондаги ижод уйи йил-ўн икки ой ҳаваскор ижодкорлар учун эшикларни ланг очиб қўйибди. Уюшма ҳузурида ишлаётган 8 та ижодий кенгаш ўз режаларида ёшлар билан ишлашга алоҳида эътибор қаратмоқда. Лекин масаланинг бошқа бир жиҳати ҳам бор. Ёшларнинг “чиллаки” тўпламлари ҳали маромига етмасидан, китоб бўлиб чиқаяпти. Мактаб болалари “иккита, учтагача китоб муаллифиман”, деб кўкрак кериб юргани ҳам ёлғон эмас. Лекин буларнинг барчаси ўзи йўқ талантни бор қилиб, кимгадир росмана ҳусн бағишлай олмайди. Пуфак, ҳар қанча шиширманг, охир-оқибат ёрилади. Ҳақиқий зар эса минг йиллаб тупроқ остида ётганида ҳам зарлигича қолиб, бир сидра артсанг, кўзни қамаштиргувчи жозибасини намоён этади.\n— Яқинда таниқли шоира Ҳалима Аҳмедова билан бугунги кун драмаси ҳақида суҳбатлашиб қолдик. Ҳалима опа янги драма ёзганлигини, бироқ уни театрда қабул қилишмаганини айтди. Бундай мураккаб, бошдан-охир фалсафага асосланган асар билан театр биносини тўлдириб бўлмас экан. Фақат маиший мавзуларга ўралашиб, томошабиннинг дидини ўтмаслаштириб қўймаяпмизми?\n— Театр шундай санъат йўналишики, саҳнада хоҳ тарихий воқеа, хоҳ замонавийлик акс этишидан қатъий назар, бу кўз ўнгингизда намоён бўлади. Биз театрда тарихий асарларни томоша қилар эканмиз, уни фақат маълумот олишдек маърифий миссиясига кўра қадрламаймиз. Аксинча, муайян тарихий воқеа асосидаги спектакл қай бир ғоявий-бадиий жиҳатлари билан шу кунимизга хизмат қилаётганини ҳис этиб турамиз. Худди шундай замонавий асар ҳам, агар талқин ва бадиий таҳлиллар бугунги кун кайфиятини акс эттирмаса, демак замонавий асар деган таърифдан йироқ. Драманинг об-ҳавоси эскирган эмас, соҳада юксак профессионалларнинг тақчиллиги мавжуд, холос. Нопрофессионаллик маиший мавзуларга ўралашиб, томошабинни енгил-елпи йўл билан ўзига жалб этиш ниқобига ўранган.\nИстеъдодли шоира Ҳалима Аҳмедованинг янги драмаси ҳақида эса (янглишмасам, бу унинг илк пиесаси), уни ўқиган бир мутахассис сифатида айтишим мумкинки, унинг асари драматургик малака нуқтаи назаридан унча тайёр эмас. Ҳар қандай мавзуни, соддами-мураккабми, санъат асарига айлантириш, саҳна ёки экранга олиб чиқиш мумкин. Фақат бу мавзуни ёки муайян қаҳрамонни маиший қобиқда қолдирмай, юксак ижтимоий зарур ҳодисага айлантира билиш лозим. Яна бир муҳим гап. Балки энг муҳими ҳам шудир, драма бу ҳаракат дегани – жисмоний, руҳий, шуурий… ва ҳоказо. Сўз, бадиий сўз ҳаракатга асосланиши, аниқроғи, ҳаракатдаги сўз бўлиши лозим. Кўпчилигимизда фикр диалогларда ифодаланса, ана шу драма асари дегани бўлади, қабилида саёз тасаввур бор. Жонли сўз, ифода муайян ҳаракат содир этилиши учун восита. Нима учун Софокл, Шекспир, Чехов, Ҳамза каби драматургларни истаган пайтда, исталган талқинда саҳналаштириш имконияти бор. Бу уларнинг асарларида инсоннинг мураккаб ҳаёти, руҳий олами билан боғлиқ масалаларнинг жонли ҳаракатдаги юксак бадиий ифодаси топилганлиги билан изоҳланади.\nҚизиғи шундаки, бу асарларнинг барчасида айнан маиший мавзулар қаламга олинади. Аммо ҳеч ким уларнинг ушбу мавзуда эканига аҳамият бермайди. Чунки улар севги, хиёнат, садоқат, рашк, олижаноблик, фидойилик, сотқинлик… каби одатий инсоний фазилат ва қусурларни шунчаки енгил-елпи кўрсатмай, аксинча, бор моҳияти, туб илдизи, миқёси, ижтимоий юки билан салмоқдор ҳодиса даражасига кўтара оладилар. Яна бир фикр. Бугун ўзбек театрида режиссура масаласининг анчайин тақчиллиги билиниб қолаяпти. “Ўзбектеатр” бирлашмаси бу нарсани англаб, ёш истеъдодларни юзага чиқаришга астойдил уринаяпти. Аммо ҳозирча муаммо ҳал бўлди, деб айта олмаймиз. Демоқчиманки, режиссурадаги тақчиллик туфайли саҳна асарларимизнинг аксарияти юксак бадиий даражага кўтарила олмаяпти. Режиссёр, драматург ҳамкорлиги ҳозирда ҳар қачонгидан долзарб бўлиб турибди.\n— “Ўзбекистон адабиёти ва санъати” газетасида Абдуқаюм Йўлдошевнинг “Адабий инновация эҳтиёжи” сарлавҳали мақоласи чоп этилди. Муаллиф фикрича, адабий инновация ривожланмагани боис ўзбек адабиётининг мана ман деган асарлари жаҳон адабиёти майдонига чиқа олмаётган экан…\n— Адабий инновация масаласи янги даврнинг энг янги ва ниҳоятда муҳим талабларидан бири. Узоққа бормай, сўнгги 20 йил оралиғида яратилган асарларимиздан энг сараларини ажратиб, турли етакчи хориж тилларига таржима қилиб (албатта, бадиий таржима назарда тутилади), дунёга чиқара билсак, ўзбек адабиётига муносабат ҳозиргига қараганда анчагина яхши томонга ўзгариши мумкин. Бугунги адабиётимиз хоҳ прозада, хоҳ шеърият ёки яна бошқа жанрларда бўлсин, жаҳонга чиқишга арзигулик намуналарини бермоқда. Ёзувчилар уюшмасида мана шу масалаларни ҳал этиш учун жанр йўналишлари бўйича ижодий кенгашлар томонидан антологиялар тайёрланяпти. Ана шу антологияларни хорижий тилларга таржима қилиб, дунёга тарқатиш учун уюшмада муайян тадбирлар режалаштирилаяпти. Бу, албатта, келгусида самара берса ажаб эмас. Бинобарин, мазкур антологияларга кирган ижодкорлар профессионаллар сифатида Ёзувчилар уюшмасининг мингга яқин аъзолари орасидан саралаб олинган.\nЎзбек адабиётини юксак бадиий таржималар орқали дунёга олиб чиқиш ниҳоятда катта ташкилий-амалий жараённи талаб этади. Данте, Шекспир, Гёте, Пушкин асарларини таржима қилиб, дунёга ёйиш бўйича махсус ташкилотлар ишлайди, катта-катта маблағлар сарфланади. Бизда ҳам ана шундай ташкилий-амалий жараён учун дастлабки қадамлар ташланяпти. Яъни Ёзувчилар уюшмаси ҳузуридаги “Ижод” фондининг асосий вазифаларидан бири мана шу мақсадларга йўналтирилган. Лекин буни ақл билан оқилона ташкил этиш — мана бу муҳимлардан муҳимроқ вазифа. Ўйлайманки, вақти билан биз бу йўналишда маълум бир самараларга эришамиз.\n«Ўзбекистон адабиёти ва санъати» газетасининг 2013 йил 1-сонидан олинди.\n← Аввалги Аввалги Хитой ва Ўзбекистон ўртасида дипломатик муносабат ўрнатилганига 24 йил тўлди\nКейинги → Кейинги: Салоҳиддин Мамажонов (1931-2005)